qundao/data-zh-poetry huggingface dataset:
次韵世卿赠蔡亨嘉还饶平
作者：陈献章
朝代：明

大厓居士此弹琴，谁系孤舟僻渚寻。沧海我真忘僻远，云山公肯到高深。鼠肝虫臂都归幻，雪月风花未了吟。满眼欲知留客意，庐冈孤月正天心。
次韵东所见寄
作者：陈献章
朝代：明

若水清风当颖出，山人莫道不前知。拍手江门春信早，黄鹂飞上绿杨枝。
次韵东所送姜酒
作者：陈献章
朝代：明

宁知生蚤与生迟，真凤真麟出以时。何处氤氲姜酒气，香风吹入野人卮。病起朝天果未迟，出门刚遇凤来时。两山居士何如喜，一饮从教累百卮。
次韵东所送姜酒·其一
作者：陈献章
朝代：明

宁知生蚤与生迟，真凤真麟出以时。何处氤氲姜酒气，香风吹入野人卮。
次韵东所送姜酒·其二
作者：陈献章
朝代：明

病起朝天果未迟，出门刚遇凤来时。两山居士何如喜，一饮从教累百卮。
次韵临汀邬先生
作者：陈献章
朝代：明

水满江门弄钓时，一篇谁借病翁诗。忽闻天外舒长啸，都与人间作广基。海月偶纡南海望，风花未遣北人知。欲知此后相思处，千载神交在舞雩。
次韵乡人送酒
作者：陈献章
朝代：明

四时功德正恢台，仲蔚门前十亩莱。恨我未能终日醉，夫君又送一尊来。江山雨过聊供眼，书卷年深谩作堆。午枕南风吹不醒，可能破柱作惊雷。
次韵伍南山贺碧玉楼新成
作者：陈献章
朝代：明

脚底江山不浪开，小楼占此是天裁。光流南极窗前枕，春满东溟掌里杯。碧玉久亡今复见，白云朝出暮还来。梅花又报罗浮信，月上江门载影回。百尺空中天眼阔，三更月底梦诗成。安排枕几还公睡，已有阑干信客凭。乡里过从卢行者，海山或遇羡门生。当年碧玉无留赋，何处青云更拟陵。
次韵伍南山贺碧玉楼新成·其一
作者：陈献章
朝代：明

脚底江山不浪开，小楼占此是天裁。光流南极窗前枕，春满东溟掌里杯。碧玉久亡今复见，白云朝出暮还来。梅花又报罗浮信，月上江门载影回。
次韵伍南山贺碧玉楼新成·其二
作者：陈献章
朝代：明

百尺空中天眼阔，三更月底梦诗成。安排枕几还公睡，已有阑干信客凭。乡里过从卢行者，海山或遇羡门生。当年碧玉无留赋，何处青云更拟陵。
次韵伯饶见示养内之作
作者：陈献章
朝代：明

小结庵居不化缘，牵萝架石两三椽。一函玉笈飞霞里，半枕华胥语鸟边。东老岂知丹是酒，今人多以管窥天。市中买得参同契，万遍千周然未然。
次韵何宗濂
作者：陈献章
朝代：明

洒落仪曹句，遗名得自求。如何行不顾，胶向漆中投。无事由来得，多言大抵浮。结趺樗木下，即此是良谋。
次韵余行人濂见访
作者：陈献章
朝代：明

年富岂知行路永，眼高犹喜阅人多。荒村古木云长锁，白鸟青天水不波。老竹忽看高凤下，短墙无算小虫窠。凭君寄语东山道，神禹无功在九河。
次韵兴化王太守诸公会饮顾通府宅见忆白沙联句
作者：陈献章
朝代：明

兀兀腾腾且白沙，铁桥岁晚未移家。子规枕上无人唤，枳壳江边有酒赊。万物有成宁免坏，百年无喜复何嗟。渔翁欲语沧溟外，安得诸公共钓槎。
次韵刘少参嘉会楼
作者：陈献章
朝代：明

九曲江边一小楼，满川风雨夜来收。扁舟东泛桃花水，香径旁通杜若洲。楼下脱蓑眠翠浪，楼前挥袂揖浮丘。公来二月春多少，两度诗筒向此游。天气初炎过此楼，江边春色未全收。烟消垂柳初凝岸，风递平荷尚隔洲。破屋数家还碧玉，好山何处更丹丘。两公胜会真难遇，结绮临春是别游。
次韵刘少参嘉会楼·其一
作者：陈献章
朝代：明

九曲江边一小楼，满川风雨夜来收。扁舟东泛桃花水，香径旁通杜若洲。楼下脱蓑眠翠浪，楼前挥袂揖浮丘。公来二月春多少，两度诗筒向此游。
次韵刘少参嘉会楼·其二
作者：陈献章
朝代：明

天气初炎过此楼，江边春色未全收。烟消垂柳初凝岸，风递平荷尚隔洲。破屋数家还碧玉，好山何处更丹丘。两公胜会真难遇，结绮临春是别游。
次韵刘方伯东山见寄
作者：陈献章
朝代：明

一为雷雨沛西东，十郡民归岳伯功。我有江门水千顷，春来只好浴凫翁。
次韵刘程卿至白沙
作者：陈献章
朝代：明

七月紫兰开我家，是谁醉插满头花。千峰有客同文酒，三日无钱落画叉。制锦手将龙补衮，钓鱼船载月横沙。人生出处各有意，敢向秋江问去车。
次韵南山送蜜
作者：陈献章
朝代：明

万古西山朽骨丛，中有魂魄化为蜂。饿死空窼不飞去，犹为君王守故封。寒花索寞不成丛，口腹吾惭入腊蜂。觅蜜娇儿啼夜半，未成新酿又开封。知从何处宿花丛，清晓飞来又几蜂。定有香魂招不返，远寻芳气落花封。处处山花好蜜房，絪缊岩壑为谁香。相思道远无由寄，此味年来只独尝。
次韵南山送蜜·其一
作者：陈献章
朝代：明

万古西山朽骨丛，中有魂魄化为蜂。饿死空窼不飞去，犹为君王守故封。
次韵南山送蜜·其三
作者：陈献章
朝代：明

知从何处宿花丛，清晓飞来又几蜂。定有香魂招不返，远寻芳气落花封。
次韵南山送蜜·其二
作者：陈献章
朝代：明

寒花索寞不成丛，口腹吾惭入腊蜂。觅蜜娇儿啼夜半，未成新酿又开封。
次韵南山送蜜·其四
作者：陈献章
朝代：明

处处山花好蜜房，絪缊岩壑为谁香。相思道远无由寄，此味年来只独尝。
次韵吴县博别后见寄
作者：陈献章
朝代：明

圣贤生处是中华，何处天涯何处家。夫君认得幽栖处，江门月底钓鱼槎。昨夜江门咏月归，今朝又领衡山诗。千仞冈头一振衣，乃见庐冈点化机。
次韵吴县博别后见寄·其一
作者：陈献章
朝代：明

圣贤生处是中华，何处天涯何处家。夫君认得幽栖处，江门月底钓鱼槎。
次韵吴县博别后见寄·其二
作者：陈献章
朝代：明

昨夜江门咏月归，今朝又领衡山诗。千仞冈头一振衣，乃见庐冈点化机。
次韵吴献臣明府
作者：陈献章
朝代：明

白云流出一溪閒，照见人间笑笑颜。年少不妨投书早，路危须信着鞭难。乾坤许我具双眼，名利真谁破两关。千古伏波如白日，等閒犹谤载珠还。千古圣贤孰与閒，颖阳刚好对商颜。看来彭泽都无累，归去柴桑便不难。踏里娇儿方偃蹇，登高羸马怯间关。思君坐歇江亭雨，何处苍烟鸟欲还。
次韵吴献臣明府·其一
作者：陈献章
朝代：明

白云流出一溪閒，照见人间笑笑颜。年少不妨投书早，路危须信着鞭难。乾坤许我具双眼，名利真谁破两关。千古伏波如白日，等閒犹谤载珠还。
次韵吴献臣明府·其二
作者：陈献章
朝代：明

千古圣贤孰与閒，颖阳刚好对商颜。看来彭泽都无累，归去柴桑便不难。踏里娇儿方偃蹇，登高羸马怯间关。思君坐歇江亭雨，何处苍烟鸟欲还。
次韵吾县博登嘉会楼见寄
作者：陈献章
朝代：明

醉下江边百尺楼，浩歌一曲有陈留。想当诗舫忘眠夜，正是庐冈见月秋。青紫要途何足顾，江湖豪气未全收。去寻野马氤氲地，即是人间第一流。
次韵吾县博见寄
作者：陈献章
朝代：明

黄菊开时霜满林，山风吹冷薜萝襟。肯忘沂水归时咏，也到庐山酒处寻。自得不须言有命，太虚元只是无心。白头不作人间梦，一笑江门契亦深。
次韵呈长官赠邹汝愚
作者：陈献章
朝代：明

江门还我自由仙，七洞天西小洞天。南去北来船过尽，无人肯住钓台前。
次韵周宪副梦中见寄
作者：陈献章
朝代：明

黄花簪满碧方巾，已作人间了事人。筹策庙堂无我梦，只将杯酒托经纶。金带累累梦欲通，庭柯忽撼夜来风。白头相见知何日，挑尽残灯碧玉中。
次韵周宪副梦中见寄·其一
作者：陈献章
朝代：明

黄花簪满碧方巾，已作人间了事人。筹策庙堂无我梦，只将杯酒托经纶。
次韵周宪副梦中见寄·其二
作者：陈献章
朝代：明

金带累累梦欲通，庭柯忽撼夜来风。白头相见知何日，挑尽残灯碧玉中。
次韵复赵提学
作者：陈献章
朝代：明

雨打风吹一树花，孤根不肯向人斜。晚逢青眼何须恨，未到朱楼莫浪誇。
次韵奉答廷赞别驾王先生见寄
作者：陈献章
朝代：明

年去年来无复年，浮生此梦尚依然。不知草阁千峰外，坐到蒲团几个穿。马迹交时驽亦进，鸟鸣哀处凤还迁。兖州别驾怜同姓，不欠人间二顷田。
次韵奉答李方伯介轩潮连见寄
作者：陈献章
朝代：明

姓名秋榜忝同乡，四十年来守故常。拄地撑天吾亦有，一茎青玉过眉长。不侍冰颜累十秋，可堪相近阻相求。此心未许旁人识，公在山斋仆在舟。
次韵奉答李方伯介轩潮连见寄·其一
作者：陈献章
朝代：明

姓名秋榜忝同乡，四十年来守故常。拄地撑天吾亦有，一茎青玉过眉长。
次韵奉答李方伯介轩潮连见寄·其二
作者：陈献章
朝代：明

不侍冰颜累十秋，可堪相近阻相求。此心未许旁人识，公在山斋仆在舟。
次韵孙御史别后见寄
作者：陈献章
朝代：明

冥冥宇内缪相贤，处世如撑石濑船。赤土喜逢三日雨，清谈留到二更天。山中宿鸟知投树，水底潜鱼不离渊。明日画船宾不顾，游龙翔凤有来篇。白发沧波了岁年，偶逢佳客话延缘。凤毛五色能惊世，骏骨千金表好贤。索莫杯盘津口月，扫空云雾水中天。宁知此地千年下，追咏能无千载前。
次韵孙御史别后见寄·其一
作者：陈献章
朝代：明

冥冥宇内缪相贤，处世如撑石濑船。赤土喜逢三日雨，清谈留到二更天。山中宿鸟知投树，水底潜鱼不离渊。明日画船宾不顾，游龙翔凤有来篇。
次韵孙御史别后见寄·其二
作者：陈献章
朝代：明

白发沧波了岁年，偶逢佳客话延缘。凤毛五色能惊世，骏骨千金表好贤。索莫杯盘津口月，扫空云雾水中天。宁知此地千年下，追咏能无千载前。
次韵孙御史拟吊崖
作者：陈献章
朝代：明

瞬息人间三百年，寻常兴废不须怜。崖州此死终无补，中国何年坏守边。信国不来知有罪，鲁斋当仕岂忘天。太空不语乾坤病，万岁千秋老泪涟。
次韵定山先生种树
作者：陈献章
朝代：明

东崦芳菲已碧桃，更移红杏占西坳。每逢好雨扶筇看，不要先生抱瓮浇。与一野僧吟憩石，无诸俗事坐持醪。不将物我来分别，观化于今是几遭。桥下泉流十丈洼，桥头草屋万株花。关关终日鸟鸣树，岁岁春风人在家。何处三杯歌浦口，夜来一梦在天涯。尊前不见沧溟阔，浩浩还君一笑誇。花时风日美新晴，北沜南垞迤逦行。春色酣酣薰我醉，年光衮衮叹人生。竹林背水题将遍，石笋穿沙坐欲平。客问定山何所有，满山红紫数声莺。
次韵定山先生种树·其一
作者：陈献章
朝代：明

东崦芳菲已碧桃，更移红杏占西坳。每逢好雨扶筇看，不要先生抱瓮浇。与一野僧吟憩石，无诸俗事坐持醪。不将物我来分别，观化于今是几遭。
次韵定山先生种树·其三
作者：陈献章
朝代：明

花时风日美新晴，北沜南垞迤逦行。春色酣酣薰我醉，年光衮衮叹人生。竹林背水题将遍，石笋穿沙坐欲平。客问定山何所有，满山红紫数声莺。
次韵定山先生种树·其二
作者：陈献章
朝代：明

桥下泉流十丈洼，桥头草屋万株花。关关终日鸟鸣树，岁岁春风人在家。何处三杯歌浦口，夜来一梦在天涯。尊前不见沧溟阔，浩浩还君一笑誇。
次韵寄廷实
作者：陈献章
朝代：明

吾犹堪起倒，吾肯谢亲宾。在世宁须此，如公故可人。百年应得见，一面始能亲。独向湘江去，无忘越岭春。无才佣作吏，有酒喜留宾。老更耽高卧，时还近俗人。钟鸣山寺远，月出土床亲。何处期吾子，笙歌玉洞春。
次韵寄廷实·其一
作者：陈献章
朝代：明

吾犹堪起倒，吾肯谢亲宾。在世宁须此，如公故可人。百年应得见，一面始能亲。独向湘江去，无忘越岭春。
次韵寄廷实·其二
作者：陈献章
朝代：明

无才佣作吏，有酒喜留宾。老更耽高卧，时还近俗人。钟鸣山寺远，月出土床亲。何处期吾子，笙歌玉洞春。
次韵寄潘时用
作者：陈献章
朝代：明

文章豪自寄，丘壑静还更。久病依人世，长贫惬妇情。人为知己惜，天与后生成。更约齐州外，从吾泛大瀛。
次韵庄定山曲阜道中
作者：陈献章
朝代：明

曲阜之民如崇阳，五亩之宅树以桑。太牢不惊天子诏，百里岂负圣人乡。争得绿蓑插羽翼，可怜白发来羹墙。先生也未忘洙泗，独立源头一咏长。
次韵庄定山谒孔庙
作者：陈献章
朝代：明

六经如日朝出东，夫子之教百代崇。揆之千圣无不合，施之万事无不中。水南新抽桃叶碧，山北亦放桃花红。乾坤生意每如是，万古不息谁为功。
次韵廷实示学者
作者：陈献章
朝代：明

树倒藤枯始一扶，诸贤为计得无疏。阅穷载籍终无补，坐遍蒲团亦是枯。定性未能忘外物，求心依旧落迷涂。弄丸我爱张东所，只学尧夫也不孤。
次韵廷实见示
作者：陈献章
朝代：明

击壤之前未有诗，击壤之后诗堪疑。风花雪月人人是，又堕风花雪月围。骚坛处处自张围，我不操兵世莫疑。翠壁青林端有句，傍花随柳却无诗。
次韵廷实见示·其一
作者：陈献章
朝代：明

击壤之前未有诗，击壤之后诗堪疑。风花雪月人人是，又堕风花雪月围。
次韵廷实见示·其二
作者：陈献章
朝代：明

骚坛处处自张围，我不操兵世莫疑。翠壁青林端有句，傍花随柳却无诗。
次韵廷实进士送伦长官出游
作者：陈献章
朝代：明

我梦名山为点头，名山到处是真游。床头买酒黄金尽，那向长江更买舟。
次韵张东所元旦见寄
作者：陈献章
朝代：明

未到朱陵古洞门，一封先荷沈公恩。睡穷残腊还忧病，吟倚东风欲断魂。紫盖不知谁是主，青天无尽鸟空鶱。山人只合山中老，一岁桃花种一根。
次韵张东海
作者：陈献章
朝代：明

老去人间久废谈，青衫不改旧图南。道超形气元无一，人与乾坤本是三。何物坐中春坱北，几时镜里雪䰐鬖。白沙诗语如禅语，试著南安太守参。
次韵张主事答邓督府
作者：陈献章
朝代：明

万古人心万古天，江门渔父笑空眠。幸逢岭外千山静，共荷台端一老贤。群趋岂尚班行簇，美誉当令世代传。却忆东山天下望，不留今日镇三边。
次韵张侍御叔亨至白沙
作者：陈献章
朝代：明

生死遭逢未可知，两生名氏至今疑。自陈多病甘为退，肯与閒愁博得衰。冷雨侵人呼酒数，瘦藤扶老看花迟。绣衣未笑茅根秃，来请延陵十字碑。旧事追惟喜复悲，一生羸马著鞭迟。春来花鸟偏留赏，老去膏肓更莫医。苏子瞻家真一酒，邵尧夫样打乖诗。同歌同醉同今夕，绝胜长安别后思。
次韵张侍御叔亨至白沙·其一
作者：陈献章
朝代：明

生死遭逢未可知，两生名氏至今疑。自陈多病甘为退，肯与閒愁博得衰。冷雨侵人呼酒数，瘦藤扶老看花迟。绣衣未笑茅根秃，来请延陵十字碑。
次韵张侍御叔亨至白沙·其二
作者：陈献章
朝代：明

旧事追惟喜复悲，一生羸马著鞭迟。春来花鸟偏留赏，老去膏肓更莫医。苏子瞻家真一酒，邵尧夫样打乖诗。同歌同醉同今夕，绝胜长安别后思。
次韵张侍御叔亨见寄
作者：陈献章
朝代：明

月出不扃溪上门，白头渔父向人言。扁舟自唱濯缨曲，四海共知明主恩。小饮未尝沽市酒，狂书时复弄茅根。相思也有台官梦，梦见当年住处村。家国不分无二门，君今与我皆忘言。五伦首重君臣义，一体元同骨肉恩。长养嘉苗休失实，剪除恶木不留根。他年我见张文献，异代风流岭外村。
次韵张侍御叔亨见寄·其一
作者：陈献章
朝代：明

月出不扃溪上门，白头渔父向人言。扁舟自唱濯缨曲，四海共知明主恩。小饮未尝沽市酒，狂书时复弄茅根。相思也有台官梦，梦见当年住处村。
次韵张侍御叔亨见寄·其二
作者：陈献章
朝代：明

家国不分无二门，君今与我皆忘言。五伦首重君臣义，一体元同骨肉恩。长养嘉苗休失实，剪除恶木不留根。他年我见张文献，异代风流岭外村。
次韵张侍御见寄
作者：陈献章
朝代：明

吐月山前坐四更，一凉何不献先生。鹪鹩翅短那能去，骏马蹄轻只欲行。见舞绿蓑知我醉，听吟素练是君清。许寻旧雨江门下，秋晚不来空寄声。赤松黄石皆留侯，回首丹丘是故丘。明月波间休击楫，白蘋洲上有眠鸥。谁家风雨花无恙，万古江河水自流。百尺楼中朝引望，望中去马更来牛。
次韵张侍御见寄·其一
作者：陈献章
朝代：明

吐月山前坐四更，一凉何不献先生。鹪鹩翅短那能去，骏马蹄轻只欲行。见舞绿蓑知我醉，听吟素练是君清。许寻旧雨江门下，秋晚不来空寄声。
次韵张侍御见寄·其二
作者：陈献章
朝代：明

赤松黄石皆留侯，回首丹丘是故丘。明月波间休击楫，白蘋洲上有眠鸥。谁家风雨花无恙，万古江河水自流。百尺楼中朝引望，望中去马更来牛。
次韵张别驾古劳望白龙池
作者：陈献章
朝代：明

一泓何处泻天池，泡沫君看水面漦。若对昆崙修缺典，数篇休欠白龙诗。
次韵张叔亨侍御见寄
作者：陈献章
朝代：明

酒舫当年兴未涯，清宵人语白鸥沙。如今纵有相思梦，不到长安御史家。
次韵张叔亨宿别
作者：陈献章
朝代：明

春草江门绿两涯，隔江人唱浪淘沙。好春刚到融融处，细雨初开淡淡花。僻地岂堪留客久，连床端合拜君嘉。明朝爱得酕醄别，笑脱藤蓑付酒家。
次韵张廷实东所寄兴见寄
作者：陈献章
朝代：明

天边暝色将秋至，海上长风送月来。何处无人识东所，夜分楼上了馀杯。明月清风放两头，一筇挑到古尼丘。而今老去无筋力，独坐江槎看水流。扳缘千尺采松花，服食为仙未到家。我得丹方欲传与，肯捐妻子入烟霞。路自飞云过阆壶，仙人迓我久趑趄。相期汗漫归何处，独占烟波理钓鱼。放倒琼林半醉间，半留醒处著江山。病来只有冠裳在，不带朱门一事还。不求老马在长途，谁道长安一马无。伯乐未来忧蓟北，凭君传语到平湖。邯郸枕上看三台，谁撼藜床唤老来。幽事不应全废却，夜来风吼涧中雷。西风吹老木兰花，水阁氛氲带晚霞。溪上行人不相识，隔船对语问谁家。海上峰峦今属谁，携来四百布囊垂。或嫌珠佩多遗恨，化作长髯未可知。门下诸生无一个，山童撤却皋皮坐。与侬七尺青团蒲，今年换与张东所。
次韵张廷实东所寄兴见寄·其一
作者：陈献章
朝代：明

天边暝色将秋至，海上长风送月来。何处无人识东所，夜分楼上了馀杯。
次韵张廷实东所寄兴见寄·其七
作者：陈献章
朝代：明

邯郸枕上看三台，谁撼藜床唤老来。幽事不应全废却，夜来风吼涧中雷。
次韵张廷实东所寄兴见寄·其三
作者：陈献章
朝代：明

扳缘千尺采松花，服食为仙未到家。我得丹方欲传与，肯捐妻子入烟霞。
次韵张廷实东所寄兴见寄·其九
作者：陈献章
朝代：明

海上峰峦今属谁，携来四百布囊垂。或嫌珠佩多遗恨，化作长髯未可知。
次韵张廷实东所寄兴见寄·其二
作者：陈献章
朝代：明

明月清风放两头，一筇挑到古尼丘。而今老去无筋力，独坐江槎看水流。
次韵张廷实东所寄兴见寄·其五
作者：陈献章
朝代：明

放倒琼林半醉间，半留醒处著江山。病来只有冠裳在，不带朱门一事还。
次韵张廷实东所寄兴见寄·其八
作者：陈献章
朝代：明

西风吹老木兰花，水阁氛氲带晚霞。溪上行人不相识，隔船对语问谁家。
次韵张廷实东所寄兴见寄·其六
作者：陈献章
朝代：明

不求老马在长途，谁道长安一马无。伯乐未来忧蓟北，凭君传语到平湖。
次韵张廷实东所寄兴见寄·其十
作者：陈献章
朝代：明

门下诸生无一个，山童撤却皋皮坐。与侬七尺青团蒲，今年换与张东所。
次韵张廷实东所寄兴见寄·其四
作者：陈献章
朝代：明

路自飞云过阆壶，仙人迓我久趑趄。相期汗漫归何处，独占烟波理钓鱼。
次韵张廷实瑞香花开有怀
作者：陈献章
朝代：明

三径归来辟草莱，偶逢名士乞花栽。莫愁冷艳无人爱，正递寒香别圃开。年光暗逐东流水，春信才通半树梅。必有比邻高二仲，手扪花树共徘徊。
次韵张廷实舟中写兴
作者：陈献章
朝代：明

春浪江门又打山，孤舟谁荡两山间。双眸少见鸾高翥，百岁当如蔗倒餐。影响何劳空说梦，功名真个不如閒。何人解脱葫芦缠，跳下渔矶共钓竿。白沙先生六十年，脚头到处是青天。几场世事攒眉应，千文云根枕顶眠。今夕高谈真不偶，后来胜会恐无缘。白头不起江门浪，打住吟风弄月船。好月江门客未眠，水风吹冷绿杨烟。望穷碧海三山路，兴满罗浮七洞天。势利可能驱我辈，路人刚道是神仙。千峰不语留君醉，乞与人间作画传。
次韵张廷实舟中写兴·其一
作者：陈献章
朝代：明

春浪江门又打山，孤舟谁荡两山间。双眸少见鸾高翥，百岁当如蔗倒餐。影响何劳空说梦，功名真个不如閒。何人解脱葫芦缠，跳下渔矶共钓竿。
次韵张廷实舟中写兴·其三
作者：陈献章
朝代：明

好月江门客未眠，水风吹冷绿杨烟。望穷碧海三山路，兴满罗浮七洞天。势利可能驱我辈，路人刚道是神仙。千峰不语留君醉，乞与人间作画传。
次韵张廷实舟中写兴·其二
作者：陈献章
朝代：明

白沙先生六十年，脚头到处是青天。几场世事攒眉应，千文云根枕顶眠。今夕高谈真不偶，后来胜会恐无缘。白头不起江门浪，打住吟风弄月船。
次韵张廷实见寄
作者：陈献章
朝代：明

两脚著地此何关，白云与尔同去还。正当海阔天高处，不离区区跬步间。岁月人间古又今，斯文兴废递相寻。崔嵬百丈皆平地，西上一筇何处深。
次韵张廷实见寄·其一
作者：陈献章
朝代：明

两脚著地此何关，白云与尔同去还。正当海阔天高处，不离区区跬步间。
次韵张廷实见寄·其二
作者：陈献章
朝代：明

岁月人间古又今，斯文兴废递相寻。崔嵬百丈皆平地，西上一筇何处深。
次韵张廷实读伊洛渊源录
作者：陈献章
朝代：明

往古来今几圣贤，都从心上契心传。孟子聪明还孟子，如今且莫信人言。
次韵张廷实谢病后约游罗浮见寄
作者：陈献章
朝代：明

沧浪共拟一桴浮，欲斫扶桑作钓舟。箕颍旧知尧舜大，留侯初伴赤松游。空中鹤爪挐云上，桥下泉声洗铁流。却忆平湖林县博，仙山从我竟何由。胸中千顷著南溟，何物岑蹄莽爱争。但得百千同买醉，不曾三十便收名。莺花衮衮新搜句，烟水茫茫旧路程。莫倚芳容欺老病，手扶青玉并君行。
次韵张廷实谢病后约游罗浮见寄·其一
作者：陈献章
朝代：明

沧浪共拟一桴浮，欲斫扶桑作钓舟。箕颍旧知尧舜大，留侯初伴赤松游。空中鹤爪挐云上，桥下泉声洗铁流。却忆平湖林县博，仙山从我竟何由。
次韵张廷实谢病后约游罗浮见寄·其二
作者：陈献章
朝代：明

胸中千顷著南溟，何物岑蹄莽爱争。但得百千同买醉，不曾三十便收名。莺花衮衮新搜句，烟水茫茫旧路程。莫倚芳容欺老病，手扶青玉并君行。
次韵景云苍梧往复
作者：陈献章
朝代：明

朝辞白土低岸，晚泊和尚高冈。樵唱云边细路，渔家石角轻航。云木幽疑绝境，江流东见通津。苍梧远寻仙侣，端溪颇恨人情。天地安排蓑笠，江湖放浪渔船。或者天随是我，斜风细雨前川。
次韵景云苍梧往复·其一
作者：陈献章
朝代：明

朝辞白土低岸，晚泊和尚高冈。樵唱云边细路，渔家石角轻航。
次韵景云苍梧往复·其三
作者：陈献章
朝代：明

天地安排蓑笠，江湖放浪渔船。或者天随是我，斜风细雨前川。
次韵景云苍梧往复·其二
作者：陈献章
朝代：明

云木幽疑绝境，江流东见通津。苍梧远寻仙侣，端溪颇恨人情。
次韵李世卿雨中
作者：陈献章
朝代：明

南北东西服欲连，檐头风雨夜鸣泉。天低鄂渚衡山外，人在江门海水边。爱酒时时同李白，论诗稍稍到庭坚。故人解致西山凤，想脱渔蓑上画船。
次韵李子长寒菊
作者：陈献章
朝代：明

四尺霜茎一寸葩，幽香何只暗浮丫。借令岁晚无人见，不做人间九日花。水北一丛含数葩，梅梢寒月过篱丫。茅茨可僦从人爱，不卖庐山半亩花。
次韵李子长寒菊·其一
作者：陈献章
朝代：明

四尺霜茎一寸葩，幽香何只暗浮丫。借令岁晚无人见，不做人间九日花。
次韵李子长寒菊·其二
作者：陈献章
朝代：明

水北一丛含数葩，梅梢寒月过篱丫。茅茨可僦从人爱，不卖庐山半亩花。
次韵李子长抵江门之作
作者：陈献章
朝代：明

江门之水流千春，玉台之山多白云。此山若解留人住，此水应须与客分。云谷丈人终不老，舞雩重子又成群。去时若问来时见，寻乐斋前对此君。
次韵李子长至白沙
作者：陈献章
朝代：明

山转黄云信脚行，西风吹袂五铢轻。胜游自喜多閒日，衰病还堪逐后生。白发我因何事笑，黄河人见几回清。看君合伴庐冈睡，不独能诗一技成。
次韵李宪副留别
作者：陈献章
朝代：明

一茎白发未生鬓，四尺黄金犹带身。归去且看湖上月，相思还慰岭头人。情关远别诗难写，花不能言鸟为申。紫陌朱门天上事，华山都道不如贫。
次韵李宪副若虚白沙别后途中见寄
作者：陈献章
朝代：明

江门春浪两涯平，半醉船如天上行。坐冷烛花归问夜，逢逢津鼓欲三更。咫尺圭峰不见台，春云将雨几时开。山中一径无人到，除是青天画舫来。江城无处不通潮，风叠寒漪色更娇。诗舫飘飘向何处，高凉西去不胜遥。
次韵李宪副若虚白沙别后途中见寄·其一
作者：陈献章
朝代：明

江门春浪两涯平，半醉船如天上行。坐冷烛花归问夜，逢逢津鼓欲三更。
次韵李宪副若虚白沙别后途中见寄·其三
作者：陈献章
朝代：明

江城无处不通潮，风叠寒漪色更娇。诗舫飘飘向何处，高凉西去不胜遥。
次韵李宪副若虚白沙别后途中见寄·其二
作者：陈献章
朝代：明

咫尺圭峰不见台，春云将雨几时开。山中一径无人到，除是青天画舫来。
次韵林先生潮连馆中见寄
作者：陈献章
朝代：明

烟村渺渺树成行，社屋三间是讲堂。竹叶林中堪送老，菊花篱下又逢霜。膳夫问煮鲂鱼美，田舍邀尝早稻香。入社撚须谁最数，共寻佳句答年光。祖母年高令伯归，白云丹陛共沾衣。小臣去国身多病，圣主留心日万几。一饭未能忘补报，百年终是懒依违。白头恐负垂髫志，记得城西就馆时。
次韵林先生潮连馆中见寄·其一
作者：陈献章
朝代：明

烟村渺渺树成行，社屋三间是讲堂。竹叶林中堪送老，菊花篱下又逢霜。膳夫问煮鲂鱼美，田舍邀尝早稻香。入社撚须谁最数，共寻佳句答年光。
次韵林先生潮连馆中见寄·其二
作者：陈献章
朝代：明

祖母年高令伯归，白云丹陛共沾衣。小臣去国身多病，圣主留心日万几。一饭未能忘补报，百年终是懒依违。白头恐负垂髫志，记得城西就馆时。
次韵林缉熙游罗浮四首 其一 宿明月寺
作者：陈献章
朝代：明

寺邻千丈石，古色剑棱棱。是物谐吾性，何年遗尔僧。檐牙巡鹃树，屋角挂瘿藤。坐眺秋天迥，扶摇任老鹏。
次韵林缉熙游罗浮四首 其二 冲虚
作者：陈献章
朝代：明

白日深屏翳，清宵闻步虚。未殊阆苑日，谁辨铁桥初。历历深经眼，栖栖正卜居。老夫端欲往，更问子何如。
次韵林缉熙游罗浮四首 其四 登罗浮
作者：陈献章
朝代：明

拔地决起瘦鹤躯，插天壁立东南隅。眼中非子不能到，海上何山可与俱。便从往种扶桑树，即将写入方舆图。群仙未用誇三岛，一览还应隘八区。
次韵林缉熙游罗浮四首·其三
作者：陈献章
朝代：明

红泉双屐驻，碧落一宵同。去□□□□，□□□鬓蓬。书回谢阛阓，迹灭想崆峒。预恐迷前路，先来访葛洪。
次韵林缉熙游罗浮四首·宿明月寺
作者：陈献章
朝代：明

寺邻千丈石，古色剑棱棱。是物谐吾性，何年遗尔僧。檐牙巡鹃树，屋角挂瘿藤。坐眺秋天迥，扶摇任老鹏。白日深屏翳，清宵闻步虚。未殊阆苑日，谁辨铁桥初。历历深经眼，栖栖正卜居。老夫端欲往，更问子何如。红泉双屐驻，碧落一宵同。去□□□□，□□□鬓蓬。书回谢阛阓，迹灭想崆峒。预恐迷前路，先来访葛洪。拔地决起瘦鹤躯，插天壁立东南隅。眼中非子不能到，海上何山可与俱。便从往种扶桑树，即将写入方舆图。群仙未用誇三岛，一览还应隘八区。
次韵柳渡头答乡友
作者：陈献章
朝代：明

溪南溪北荔枝垂，五月荷花欲捲旗。忽有酒船邀半路，三杯不记主人谁。饭罢雕胡坐石矶，白云閒与鹤同飞。神仙若道吾无分，那得身轻减带围。
次韵柳渡头答乡友·其一
作者：陈献章
朝代：明

溪南溪北荔枝垂，五月荷花欲捲旗。忽有酒船邀半路，三杯不记主人谁。
次韵柳渡头答乡友·其二
作者：陈献章
朝代：明

饭罢雕胡坐石矶，白云閒与鹤同飞。神仙若道吾无分，那得身轻减带围。
次韵梁平乐见寄
作者：陈献章
朝代：明

江山吾爱艳阳天，花柳青红共一川。眼底秪应无外物，笔端何病不能圈。几番作梦因何事，两度传缄莫有缘。共语喜逢丘御史，沉疴端为长官痊。
次韵梅侍御赠别
作者：陈献章
朝代：明

朱弦一弄白云深，山水何人共赏音。老去布裘偏爱日，春来花树不宜阴。两端妒复虽天道，一体乾坤是此心。扶病寒江远相送，古椰叶脱北风吟。
次韵汪御史留别
作者：陈献章
朝代：明

百代文章百代儒，小将碧玉赞黄虞。功名路上多尘土，桃李人间见此夫。顷以高谈知识量，未闻俗态是规模。不因指示晨鸡唱，白日谁知有两徒。
次韵汪鼎夫侍御寿母生日
作者：陈献章
朝代：明

可恨白云无羽翼，白云朝暮在江南。君亲于我皆无尽，忠孝须君两不惭。锡命有封当第一，折肱治病不论三。高堂寿斝重阳近，又借黄花一度酣。
次韵沈别驾见寄
作者：陈献章
朝代：明

我生之初我有真，百年泡沬往来身。一丸也恨无分付，谁是乾坤会弄人。
次韵沈督府见寄
作者：陈献章
朝代：明

谁是朱陵洞里人，世间此画合描真。一瓢未醉山中圣，七字先传笔下神。青玉有期看我老，紫芝无语为谁春。还公一岳一万丈，半点飞云是近邻。不住东西四百峰，铁桥山浅笑迷踪。喜闻世外无尘地，来伴岩头挂月松。药鼎便分煨芋火，道人元是卖姜翁。先生数上衡山顶，紫盖峰前望白龙。
次韵沈督府见寄·其一
作者：陈献章
朝代：明

谁是朱陵洞里人，世间此画合描真。一瓢未醉山中圣，七字先传笔下神。青玉有期看我老，紫芝无语为谁春。还公一岳一万丈，半点飞云是近邻。
次韵沈督府见寄·其二
作者：陈献章
朝代：明

不住东西四百峰，铁桥山浅笑迷踪。喜闻世外无尘地，来伴岩头挂月松。药鼎便分煨芋火，道人元是卖姜翁。先生数上衡山顶，紫盖峰前望白龙。
次韵游上游黄云山
作者：陈献章
朝代：明

系艇黄云下，黄云几度歌。登高云压帽，度密雨沾蓑。瀑涧宵鸣瑟，山花昼拥罗。野人携茗榼，路打铁桥过。
次韵王乐用佥宪见寄
作者：陈献章
朝代：明

七十馀年未觉新，耽眠犹是向来人。春杯斟尽啼莺外，晚笛吹残钓渚滨。人世谨防开眼错，此怀得恐到头真。青山果是无心出，何处眠窝共卜邻。
次韵王乐用佥宪见寄
作者：陈献章
朝代：明

春到江门好放舟，放舟处处是天游。能将公事此中了，何啻于今第一流。拍拍满胸都是春，一声未唱已通神。新诗若道尧夫是，只问尧夫是底人。
次韵王乐用佥宪见寄·其一
作者：陈献章
朝代：明

春到江门好放舟，放舟处处是天游。能将公事此中了，何啻于今第一流。
次韵王乐用佥宪见寄·其二
作者：陈献章
朝代：明

拍拍满胸都是春，一声未唱已通神。新诗若道尧夫是，只问尧夫是底人。
次韵王叔毅弘行人见寄
作者：陈献章
朝代：明

驻屐花边听鸟音，青山何处想登临。肩头伊尹方能任，脚板鸱夷未了心。历历更宜观往古，炎炎何敢羡于今。相逢杯酒喜共醉，相忆诗情还自深。高楼何处可逃名，说著衡山便有情。不住三年思乃舅，可无一字寄金陵。麻衣岂是无高论，若水还应作贵卿。他日五峰供我粥，不知谁是老门生。
次韵王叔毅弘行人见寄·其一
作者：陈献章
朝代：明

驻屐花边听鸟音，青山何处想登临。肩头伊尹方能任，脚板鸱夷未了心。历历更宜观往古，炎炎何敢羡于今。相逢杯酒喜共醉，相忆诗情还自深。
次韵王叔毅弘行人见寄·其二
作者：陈献章
朝代：明

高楼何处可逃名，说著衡山便有情。不住三年思乃舅，可无一字寄金陵。麻衣岂是无高论，若水还应作贵卿。他日五峰供我粥，不知谁是老门生。
次韵秋兴感事录寄东所
作者：陈献章
朝代：明

醉眠山影里，恨不与君同。松下泉来冷，鸡鸣日过中。就床梳白发，开户纳清风。起视沧溟暮，孤鸿没远空。秋露落芙蓉，河山日不同。物情诗卷里，天道雨声中。朝出马愁坂，暮行船逆风。欲投云谷隐，鞭鹤上层空。昆崙一池水，色与银河同。问子为谁氏，从师向此中。短檠非世业，破笠是家风。回首唐虞际，浮云点太空。首阳非立异，柳下不妨同。岁月黑甜外，乾坤软饱中。腐儒甘粝食，烈士死长风。今古谁能计，贤愚并一空。
次韵秋兴感事录寄东所·其一
作者：陈献章
朝代：明

醉眠山影里，恨不与君同。松下泉来冷，鸡鸣日过中。就床梳白发，开户纳清风。起视沧溟暮，孤鸿没远空。
次韵秋兴感事录寄东所·其三
作者：陈献章
朝代：明

昆崙一池水，色与银河同。问子为谁氏，从师向此中。短檠非世业，破笠是家风。回首唐虞际，浮云点太空。
次韵秋兴感事录寄东所·其二
作者：陈献章
朝代：明

秋露落芙蓉，河山日不同。物情诗卷里，天道雨声中。朝出马愁坂，暮行船逆风。欲投云谷隐，鞭鹤上层空。
次韵秋兴感事录寄东所·其四
作者：陈献章
朝代：明

首阳非立异，柳下不妨同。岁月黑甜外，乾坤软饱中。腐儒甘粝食，烈士死长风。今古谁能计，贤愚并一空。
次韵答丘侍郎
作者：陈献章
朝代：明

五月江门荔子丛，绣衣下马擘残红。儿童争走鸟台节，笑挽青荷立水中。
次韵答太虚上人
作者：陈献章
朝代：明

雨过山中百卉寒，人间回首又春残。徒闻有病肱三折，未试回生药一丸。石洞栖贤终苦节，太虚持律最清端。年来虽阐莲经教，却与无言是一般。
次韵答张天祥秀才
作者：陈献章
朝代：明

十处寻芳九处空，远随溪舫访溪翁。请还几杖歌春鸟，学制纶竿弄晚风。几树江山怜晚暮，十年游走羡儿童。张生来问衡山道，又问衡山孰我同。
次韵答林别驾
作者：陈献章
朝代：明

谁歃南溟一口清，惠阳别驾不胜情。春云可待成霖雨，空谷还来问朽生。每恨功名欺老病，閒将律吕寄新声。白头满眼知音少，却爱夫君盖未倾。
次韵缉熙受教职二首
作者：陈献章
朝代：明

风雨山前梦亦安，天涯孤客叹之官。莫愁飞雪登程晚，还喜凭书与限宽。笠影远离沧海月，手痕犹在富春山。乾坤欲了男儿事，日月东西跳两丸。百年文物在东吴，画舫春风忆此都。到手閒官如处士，从头诗卷又江湖。秋风淅淅将吹雁，渚雨霏霏急下凫。村里病翁谁见问，莫言筋力尚支吾。
次韵缉熙受教职二首·其一
作者：陈献章
朝代：明

风雨山前梦亦安，天涯孤客叹之官。莫愁飞雪登程晚，还喜凭书与限宽。笠影远离沧海月，手痕犹在富春山。乾坤欲了男儿事，日月东西跳两丸。
次韵缉熙受教职二首·其二
作者：陈献章
朝代：明

百年文物在东吴，画舫春风忆此都。到手閒官如处士，从头诗卷又江湖。秋风淅淅将吹雁，渚雨霏霏急下凫。村里病翁谁见问，莫言筋力尚支吾。
次韵缉熙河源道中闻林琰凶问林琰即秉之
作者：陈献章
朝代：明

大块无心任去来，先生何事独兴哀。生前只对一樽酒，死后须埋几尺灰。处处花开狂雨损，年年春被杜鹃催。白头襟抱胡为尔，得放开时且放开。
次韵罗冕
作者：陈献章
朝代：明

高笠短蓑吾不疑，白头真结两生知。天生男子非无事，公是閒人莫废诗。十月酒多留客久，千峰月朗闭关迟。夜深自弄江门篴，惊起前湾白鹭飞。
次韵罗明仲先生见寄
作者：陈献章
朝代：明

白头一枕小庐山，偶寄孤松十竹间。朝市山林俱有事，今人忙处古人閒。高轩频过武夷山，曾听仙歌九曲间。坡公莫被山僧笑，只得今朝半日閒。谁轻朱绂爱青山，回首波波泯泯间。万籁无声天宇静，先生还似老夫閒。三月啼莺正满山，傍花随柳水云间。古来曾点称如许，不是天公不放閒。武夷碧水照丹山，按部时还到彼间。东坡也被山僧笑，只得今朝一日閒。
次韵罗明仲先生见寄·其一
作者：陈献章
朝代：明

白头一枕小庐山，偶寄孤松十竹间。朝市山林俱有事，今人忙处古人閒。
次韵罗明仲先生见寄·其三
作者：陈献章
朝代：明

谁轻朱绂爱青山，回首波波泯泯间。万籁无声天宇静，先生还似老夫閒。
次韵罗明仲先生见寄·其二
作者：陈献章
朝代：明

高轩频过武夷山，曾听仙歌九曲间。坡公莫被山僧笑，只得今朝半日閒。
次韵罗明仲先生见寄·其五
作者：陈献章
朝代：明

武夷碧水照丹山，按部时还到彼间。东坡也被山僧笑，只得今朝一日閒。
次韵罗明仲先生见寄·其四
作者：陈献章
朝代：明

三月啼莺正满山，傍花随柳水云间。古来曾点称如许，不是天公不放閒。
次韵胡提学访？山
作者：陈献章
朝代：明

斜风细雨绿蓑衣，江上人家半掩扉。莫向天涯歌独醒，白头渔父笑人非。今朝黄鸟唤春回，桃李还知帝力栽。昨夜殷雷无意绪，黑云将雨满山来。
次韵胡提学访�山·其一
作者：陈献章
朝代：明
体裁：七言绝句

斜风细雨绿蓑衣，江上人家半掩扉。莫向天涯歌独醒，白头渔父笑人非。
次韵胡提学访�山·其二
作者：陈献章
朝代：明
体裁：七言绝句

今朝黄鸟唤春回，桃李还知帝力栽。昨夜殷雷无意绪，黑云将雨满山来。
次韵苏伯诚吉士
作者：陈献章
朝代：明

鲁水何刚爱一沂，江门新浴试新衣。长风夜卷残云去，公抱大江明月归。我浴江门点浴沂，藤蓑自样制春衣。寻常只著藤蓑去，细雨斜风钓不归。
次韵苏伯诚吉士·其一
作者：陈献章
朝代：明

鲁水何刚爱一沂，江门新浴试新衣。长风夜卷残云去，公抱大江明月归。
次韵苏伯诚吉士·其二
作者：陈献章
朝代：明

我浴江门点浴沂，藤蓑自样制春衣。寻常只著藤蓑去，细雨斜风钓不归。
次韵荅邝筠巢
作者：陈献章
朝代：明

飘飘八纮外，远意竟谁分。我抱三年病，天生几样人。十年营一圹，万骨掩孤坟。休休莫复论，局促此乾坤。
次韵董子仁见寄兼以林蒙庵周时用提学
作者：陈献章
朝代：明

江门花鸟欲春阑，脚带云霞步步宽。君到闽中试借问，龙山何事别长安。还将病骨畏秋声，一枕江流是我生。若道严陵偏不事，汉人更有圣之清。
次韵董子仁见寄兼以林蒙庵周时用提学·其一
作者：陈献章
朝代：明

江门花鸟欲春阑，脚带云霞步步宽。君到闽中试借问，龙山何事别长安。
次韵董子仁见寄兼以林蒙庵周时用提学·其二
作者：陈献章
朝代：明

还将病骨畏秋声，一枕江流是我生。若道严陵偏不事，汉人更有圣之清。
次韵薛廉宪见寄
作者：陈献章
朝代：明

岭表生民泽可涯，九泉吾恐跃枯骸。豁开天日惊人眼，指点江云咏此怀。弄钓不生鲸尾浪，入山休捃鹿门鞋。松根坐满庐冈月，夜引壶觞望泰阶。
次韵见访
作者：陈献章
朝代：明

春晓不扃岩上扉，绕阑红紫欲开时。花来劝饮谁禁得，天不能歌人代之。沧海汇为双带绕，青山高起百重围。赤泥居士来相访，袖取云笙月下吹。
次韵谢天锡登三层顶望昆崙池作
作者：陈献章
朝代：明

两眼高凭何处空，白龙犹在有无中。旁观莫道昆崙小，气盖东南万万峰。手拍昆崙歌泬寥，虹桥月下拜相邀。回头笑向玄真子，才到葵山怕路遥。
次韵谢天锡登三层顶望昆崙池作·其一
作者：陈献章
朝代：明

两眼高凭何处空，白龙犹在有无中。旁观莫道昆崙小，气盖东南万万峰。
次韵谢天锡登三层顶望昆崙池作·其二
作者：陈献章
朝代：明

手拍昆崙歌泬寥，虹桥月下拜相邀。回头笑向玄真子，才到葵山怕路遥。
次韵赠胡曹
作者：陈献章
朝代：明

梅坞传觞是偶同，小桃催放数花红。人间爱见春风面，天上还看斗柄东。今雨到门君又同，四人对饮夜垆红。眼前莫道东溟远，我欲乘槎更向东。
次韵赠胡曹·其一
作者：陈献章
朝代：明

梅坞传觞是偶同，小桃催放数花红。人间爱见春风面，天上还看斗柄东。
次韵赠胡曹·其二
作者：陈献章
朝代：明

今雨到门君又同，四人对饮夜垆红。眼前莫道东溟远，我欲乘槎更向东。
次韵赵提学留别白沙
作者：陈献章
朝代：明

列炬溪边树影斜，隔花遥迓使君车。酒杯欲别微风起，吹动馨香下柳沙。
次韵赵提学见寄
作者：陈献章
朝代：明

蒿莱封径不腰镰，长夏山斋睡正甜。风送歌声满天地，惊回残梦雨廉纤。老大行藏敢不疑，晓川红日睡醒时。昨宵共对崖山雨，如此乾坤那得知。
次韵赵提学见寄·其一
作者：陈献章
朝代：明

蒿莱封径不腰镰，长夏山斋睡正甜。风送歌声满天地，惊回残梦雨廉纤。
次韵赵提学见寄·其二
作者：陈献章
朝代：明

老大行藏敢不疑，晓川红日睡醒时。昨宵共对崖山雨，如此乾坤那得知。
次韵送林大参之任广西
作者：陈献章
朝代：明

病里逢春实怕春，对花著语未惊人。今朝纵有狂诗送，不是当年翰墨臣。东西岭表非无事，经济术中怕有心。何处老仙求救世，刀圭倒尽药囊深。碧玉高楼架紫云，世间应笑此楼深。忽闻夜半鹏风起，九万扶摇好在今。夫子当时见逝川，一声浩叹不知年。东溟更比川流阔，不共东溟一派传。
次韵送林大参之任广西·其一
作者：陈献章
朝代：明

病里逢春实怕春，对花著语未惊人。今朝纵有狂诗送，不是当年翰墨臣。
次韵送林大参之任广西·其三
作者：陈献章
朝代：明

碧玉高楼架紫云，世间应笑此楼深。忽闻夜半鹏风起，九万扶摇好在今。
次韵送林大参之任广西·其二
作者：陈献章
朝代：明

东西岭表非无事，经济术中怕有心。何处老仙求救世，刀圭倒尽药囊深。
次韵送林大参之任广西·其四
作者：陈献章
朝代：明

夫子当时见逝川，一声浩叹不知年。东溟更比川流阔，不共东溟一派传。
次韵送海北使阮刊
作者：陈献章
朝代：明

春日溪边送阮郎，桃花半落溪水香。相逢休问来时路，大舶不知何处洋。
次韵送藤枕
作者：陈献章
朝代：明

万事无心一片云，再来西华打眠人。紫藤一枕谁分付，尽日酣酣红树根。
次韵送陈秉常之荆门州任
作者：陈献章
朝代：明

不辞远道赴荆门，不避儿童笑稗官。閒望白云飞綵水，脚头落处洞门宽。紫盖垂阴宿雾收，下临云梦此何州。黄鹤飞来一回顾，不尽荆门天际头。得手未偿灯火债，设心岂异贤良科。世间膏火煎熬外，无奈箕山处士何。
次韵送陈秉常之荆门州任·其一
作者：陈献章
朝代：明

不辞远道赴荆门，不避儿童笑稗官。閒望白云飞綵水，脚头落处洞门宽。
次韵送陈秉常之荆门州任·其三
作者：陈献章
朝代：明

得手未偿灯火债，设心岂异贤良科。世间膏火煎熬外，无奈箕山处士何。
次韵送陈秉常之荆门州任·其二
作者：陈献章
朝代：明

紫盖垂阴宿雾收，下临云梦此何州。黄鹤飞来一回顾，不尽荆门天际头。
次韵邓督府见寄
作者：陈献章
朝代：明

眼看百物随时过，路有千岐到处多。想见精神官里坐，不离文字手中摩。白衣管领千峰醉，黄菊商量九日歌。尧舜浮云无一点，庐山何敢更嵯峨。
次韵邝筠巢哭子
作者：陈献章
朝代：明

八旬老眼为谁枯，泪尽家儿不受呼。天下谁还禁此哭，人间春已背公徂。肝肠裂断诗能写，气力伤多酒不扶。正坐两州消息好，不违家训逐贪夫。
次韵邝筠巢早春见寄
作者：陈献章
朝代：明

城郭尘埃不到身，扶溪看老百回春。里中物态浑非旧，墙外桃花只卖新。此老直于三代见，诸郎虽在一官贫。楚天何处堪回首，目断襄阳不见人。
次韵邹汝愚阳江道中见寄
作者：陈献章
朝代：明

几番形迹落堪舆，我亦人间一腐儒。遗我数篇风格别，思君一夜鬓毛疏。未知满眼谁能恕，可复穷乡自作孤。十二窝中春自在，打乖正坐不尧夫。
次韵都宪朱公归兴
作者：陈献章
朝代：明

当日头颅也未然，相逢休问买山钱。葛巾旋把陶潜酒，烟水将归范蠡船。岭表他年须领略，桂阳秋月忆高眠。大臣去就嫌疑绝，还似嘉谟赞九天。
次韵陈冕
作者：陈献章
朝代：明

课试失期无了日，酒杯劝影有长春。风流倘带龙门选，不愧当年第一人。西游笠顶是青天，每爱前村酒处眠。秋雨闭门人不见，依稀犹记下江年。
次韵陈冕·其一
作者：陈献章
朝代：明

课试失期无了日，酒杯劝影有长春。风流倘带龙门选，不愧当年第一人。
次韵陈冕·其二
作者：陈献章
朝代：明

西游笠顶是青天，每爱前村酒处眠。秋雨闭门人不见，依稀犹记下江年。
次韵陈冷庵佥宪见寄
作者：陈献章
朝代：明

击壤声中酒国春，海风吹老石边身。桃花几树衡门下，我是唐虞一辈民。乾坤画笔久荒芜，谁作临江五老图。闻道远师将结社，华巅犹得照鄱湖。五十四年居海滨，偷将水月洗心尘。今朝偶得西江使，溟海犹堪把赠人。
次韵陈冷庵佥宪见寄·其一
作者：陈献章
朝代：明

击壤声中酒国春，海风吹老石边身。桃花几树衡门下，我是唐虞一辈民。
次韵陈冷庵佥宪见寄·其三
作者：陈献章
朝代：明

五十四年居海滨，偷将水月洗心尘。今朝偶得西江使，溟海犹堪把赠人。
次韵陈冷庵佥宪见寄·其二
作者：陈献章
朝代：明

乾坤画笔久荒芜，谁作临江五老图。闻道远师将结社，华巅犹得照鄱湖。
次韵顾别驾奉寄彭司寇
作者：陈献章
朝代：明

今代为官到六卿，闽中此老最光荣。面前路阔身须退，关下人嗟代有名。晚秫还家新酿熟，溪锄试手药苗生。相看不厌壶山好，笑拂松根坐月明。二疏谁参汉大夫，都门今卖送归图。岂无经济酬当宁，已道头颅非故吾。自古功名关宠辱，几人廊庙不江湖。木兰之水清无恙，以配先生不可乎。
次韵顾别驾奉寄彭司寇·其一
作者：陈献章
朝代：明

今代为官到六卿，闽中此老最光荣。面前路阔身须退，关下人嗟代有名。晚秫还家新酿熟，溪锄试手药苗生。相看不厌壶山好，笑拂松根坐月明。
次韵顾别驾奉寄彭司寇·其二
作者：陈献章
朝代：明

二疏谁参汉大夫，都门今卖送归图。岂无经济酬当宁，已道头颅非故吾。自古功名关宠辱，几人廊庙不江湖。木兰之水清无恙，以配先生不可乎。
次韵顾别驾江门夜泊
作者：陈献章
朝代：明

云卷晴波千里白，帆收落日半江明。遥看烟际楼台迥，不受人间鼓角惊。碧玉偶逢须著眼，黄花已过更挥觥。眼中别驾如君少，倾到尊前接后生。
次韵顾别驾留宿碧玉楼
作者：陈献章
朝代：明

白云沧海共悠然，病榻年深别驾眠。领略可胜诸老意，一帘疏雨对江天。信宿留公岂偶然，山中麋鹿避人眠。乾坤多少登临意，一洞天深一洞天。一弛一张皆自然，嘉宾未醉主人眠。两鸠相对山楼午，唤得晴天作雨天。不相同处是同然，三十年来办一眠。何处白云堪作雨，白云封断白龙天。勾引渔郎恐未然，桃花岩下笑人眠。白头我亦人间睡，不是桃源洞里天。
次韵顾别驾留宿碧玉楼·其一
作者：陈献章
朝代：明

白云沧海共悠然，病榻年深别驾眠。领略可胜诸老意，一帘疏雨对江天。
次韵顾别驾留宿碧玉楼·其三
作者：陈献章
朝代：明

一弛一张皆自然，嘉宾未醉主人眠。两鸠相对山楼午，唤得晴天作雨天。
次韵顾别驾留宿碧玉楼·其二
作者：陈献章
朝代：明

信宿留公岂偶然，山中麋鹿避人眠。乾坤多少登临意，一洞天深一洞天。
次韵顾别驾留宿碧玉楼·其五
作者：陈献章
朝代：明

勾引渔郎恐未然，桃花岩下笑人眠。白头我亦人间睡，不是桃源洞里天。
次韵顾别驾留宿碧玉楼·其四
作者：陈献章
朝代：明

不相同处是同然，三十年来办一眠。何处白云堪作雨，白云封断白龙天。
次韵顾通判夜泊江门见示
作者：陈献章
朝代：明

病里春秋六十更，酒杯无日不渊明。还将白发供人事，自许青山不世情。版籍又劳今别驾，风花带管老先生。红蕖绿浪江门路，肯放孤舟半夜行。
次韵顾通守
作者：陈献章
朝代：明

到处能开观物眼，平生不欠洗愁杯。窗前草色烟凝绿，门外波光月荡开。歌放霓裳仙李白，醉空世界酒如来。春山几幅无人画，紫翠重重叠晚台。
次韵顾通府拟归索和章
作者：陈献章
朝代：明

山居还有事权无，童子朝朝告水符。我得此生真得矣，公知人懒不知乎。一春花鸟篇章废，万里云霄羽翼孤。惟有白龙池上月，夜深来伴老樵夫。眼中鱼鸟异飞沉，天损真谁不受侵。别驾何须称我病，诸公那肯借人深。三年入报天官政，再命来腰刺史金。何许幔亭君欲去，虹桥跨月几千寻。
次韵顾通府拟归索和章·其一
作者：陈献章
朝代：明

山居还有事权无，童子朝朝告水符。我得此生真得矣，公知人懒不知乎。一春花鸟篇章废，万里云霄羽翼孤。惟有白龙池上月，夜深来伴老樵夫。
次韵顾通府拟归索和章·其二
作者：陈献章
朝代：明

眼中鱼鸟异飞沉，天损真谁不受侵。别驾何须称我病，诸公那肯借人深。三年入报天官政，再命来腰刺史金。何许幔亭君欲去，虹桥跨月几千寻。
次韵马广重过白沙
作者：陈献章
朝代：明

绿榕阴里早秋天，又借渔翁半日眠。三度槁梧携过此，如今不记是何年。阴晴十里不同天，独树溪边看雨眠。何处引杯归未得，相思真有日如年。
次韵马广重过白沙·其一
作者：陈献章
朝代：明

绿榕阴里早秋天，又借渔翁半日眠。三度槁梧携过此，如今不记是何年。
次韵马广重过白沙·其二
作者：陈献章
朝代：明

阴晴十里不同天，独树溪边看雨眠。何处引杯归未得，相思真有日如年。
次韵黄泽饮酒见寄
作者：陈献章
朝代：明

南山北山花笑人，有酒不肯延佳宾。请君试向西园看，又减黄鹂一半春。拚饮如何更问人，樽前不见李元宾。晨朝有酒晨朝醉，莫待黄昏老却春。
次韵黄泽饮酒见寄·其一
作者：陈献章
朝代：明

南山北山花笑人，有酒不肯延佳宾。请君试向西园看，又减黄鹂一半春。
次韵黄泽饮酒见寄·其二
作者：陈献章
朝代：明

拚饮如何更问人，樽前不见李元宾。晨朝有酒晨朝醉，莫待黄昏老却春。
歇马大径山
作者：陈献章
朝代：明

数家烟火隔林塘，一树寒花晚自香。黄叶冢头聊歇马，鹧鸪声里近斜阳。
止客宿
作者：陈献章
朝代：明

为恨开年雨，江村马迹稀。诸君能枉拜，今夕不须归。岁酒堪投辖，人家欲掩扉。仍闻仆夫语，畏逐骏蹄飞。
正月二日雨雹
作者：陈献章
朝代：明
体裁：诗

雨水不雨水，雨雹胡乃然。小者如莲实，大者如弹丸。仍闻隔江言，有雹大如拳。吾君古帝尧，神功格皇天。雹往而霰来，无乃为丰年。
正月菊
作者：陈献章
朝代：明

春到东篱花亦知，红桃白李更当时。东风自领芳菲去，也为秋香作意吹。庐阜高歌九日杯，尽将秋意放花开。谁教也向东风里，点破千红万紫堆。
正月菊·其一
作者：陈献章
朝代：明

春到东篱花亦知，红桃白李更当时。东风自领芳菲去，也为秋香作意吹。
正月菊·其二
作者：陈献章
朝代：明

庐阜高歌九日杯，尽将秋意放花开。谁教也向东风里，点破千红万紫堆。
武进八景为徐岭南纮作 其一 龙山春雨
作者：陈献章
朝代：明

长夏龙山晓，人间望忽开。长风捲雨去，复送云归来。
武进八景为徐岭南纮作 其七 庙墩灵迹
作者：陈献章
朝代：明

救溺如救火，造次遂捐生。金陵人去远，拗鬼不来争。
武进八景为徐岭南纮作 其三 龟山夜月
作者：陈献章
朝代：明

夜半龟山月，能开万顷秋。试从开处望，照公湖上楼。
武进八景为徐岭南纮作 其二 笠泽烟波
作者：陈献章
朝代：明

何处烟波好，公乘笠泽槎。我泛江门月，乾坤共一家。
武进八景为徐岭南纮作 其五 薛堰通津
作者：陈献章
朝代：明

薛堰归何处，披图想具区。古来探本论，无欠也无馀。
武进八景为徐岭南纮作 其八 板桥书屋
作者：陈献章
朝代：明

板桥蔼吾伊，名称已盖世。谁云龟山月，不照新堂睡。
武进八景为徐岭南纮作 其六 亭山夕照
作者：陈献章
朝代：明

亭山不可喻，华顶凌天台。卑高本自形，夕照从西来。
武进八景为徐岭南纮作 其四 陈湾叠嶂
作者：陈献章
朝代：明

丹青工写似，陈湾叠嶂新。我诗君莫笑，还属姓陈人。
武进八景为徐岭南纮作·龙山春雨
作者：陈献章
朝代：明

长夏龙山晓，人间望忽开。长风捲雨去，复送云归来。何处烟波好，公乘笠泽槎。我泛江门月，乾坤共一家。夜半龟山月，能开万顷秋。试从开处望，照公湖上楼。丹青工写似，陈湾叠嶂新。我诗君莫笑，还属姓陈人。薛堰归何处，披图想具区。古来探本论，无欠也无馀。亭山不可喻，华顶凌天台。卑高本自形，夕照从西来。救溺如救火，造次遂捐生。金陵人去远，拗鬼不来争。板桥蔼吾伊，名称已盖世。谁云龟山月，不照新堂睡。
残菊寄兼素
作者：陈献章
朝代：明

徙槛编篱与护持，托根何谢九江时。数花寂寞元高品，一赏延缘有旧知。把酒忽惊今日意，餐英谁吊古人悲。风霜未改微馨在，看到玄冬复几诗。
民泽祖樵林居士搆堂于上游庄民泽乞题
作者：陈献章
朝代：明

入云堂搆昔人开，兰桂香风次第来。黄云山高几千丈，后山前日寄声回。
民泽自白沙馆告还谒母故以归为望
作者：陈献章
朝代：明

黄云山人风韵奇，击壤亦唱尧夫诗。顷者省母增江湄，梅花雪月如见之。西风千亩稻垂垂，再把葫芦斩缠归。山门莫作儿女态，阳关三叠走嘘唏。
永丰刘景惠持吾亡友罗一峰事状来访白沙道其尊翁程乡宰肃庵愿友之意留余馆中数日赠以示诗
作者：陈献章
朝代：明

儒官秋晚谢迟回，林下斋扉不浪开。顾我敢辞千古述，故人真为一峰来。风流想见雷封下，消息通传雪浪堆。明发仙舟闻解缆，屋乌情在莫频催。
永顺彭宣慰世忠堂
作者：陈献章
朝代：明

宣慰之堂名世忠，灵溪水与沧溟通。如今百丈高铜柱，又见儿孙起故封。
求荔枝栽贞节堂
作者：陈献章
朝代：明

高榜近东溟，朝光满北楹。欲便清昼睡，须待绿阴横。名木从谁假，幽居赖母成。君家多黑叶，火急送双茎。
江上
作者：陈献章
朝代：明

迟迟春日满花枝，江上群儿弄影时。渔翁睡足船头坐，笑卷圆荷当酒卮。
江村晚望寄世卿圭峰
作者：陈献章
朝代：明

一望一延缘，诸山进目前。乡邦无一老，知旧半重泉。黄叶寺旁下，白云池上连。无穷幽涧水，日夜注东川。
江门墟
作者：陈献章
朝代：明

十步一茅椽，非村非市廛。行人思店饭，过鸟避墟烟。日漾红云岛，鱼翻黄叶川。谁为问津者，莫上趁墟船。
江门赠别
作者：陈献章
朝代：明

市远家贫岁又荒，无鱼无肉祇家常。青丝藤菜羹犹滑，赤米花黏饭颇香。几句残诗明月下，三杯旨酒短篱旁。明朝睡起江潮长，恰送君归顺水航。
江门钓台
作者：陈献章
朝代：明

何处江边著钓台，楚云溟月尽收回。若比桐江还胜槩，千年埋没一朝开。
江门钓濑与湛民泽收管
作者：陈献章
朝代：明

小坐江门不记年，蒲裀当膝几回穿。如今老去还分付，不卖区区敝帚钱。皇王帝伯都归尽，雪月风花未了吟。莫道金针不传与，江门风月钓台深。江门渔父与谁年，惭愧公来坐榻穿。问我江门垂钓处，囊里曾无料理钱。
江门钓濑与湛民泽收管·其一
作者：陈献章
朝代：明

小坐江门不记年，蒲裀当膝几回穿。如今老去还分付，不卖区区敝帚钱。
江门钓濑与湛民泽收管·其三
作者：陈献章
朝代：明

江门渔父与谁年，惭愧公来坐榻穿。问我江门垂钓处，囊里曾无料理钱。
江门钓濑与湛民泽收管·其二
作者：陈献章
朝代：明

皇王帝伯都归尽，雪月风花未了吟。莫道金针不传与，江门风月钓台深。
汪巡按见访
作者：陈献章
朝代：明

岭南经略地，柱史不谋身。料理安危事，更张文武臣。风行先动草，寒极正开春。倾盖江楼暮，挥杯劝故人。
汪海北讣至
作者：陈献章
朝代：明

西所今亡矣，皇穹肯不仁。眼中还见此，天下岂无人。海阔书频至，神交梦亦真。人间秋半后，回首一沾巾。诚至通金石，乾坤正惜君。怀沙人不见，修古恨空闻。殁世能千载，还山但一坟。海山今夜月，空照水中云。望望白洋水，滔滔碧玉流。白头闻有是，倾盖忽相投。天柱峰常在，神龙云正浮。悲歌掩图画，泪落不能收。英雄满襟泪，不洒儿女胸。穷愁当尽夜，浩叹起秋风。几点星初落，千峰日未红。高楼慵引望，兴尽一宵中。
汪海北讣至·其一
作者：陈献章
朝代：明

西所今亡矣，皇穹肯不仁。眼中还见此，天下岂无人。海阔书频至，神交梦亦真。人间秋半后，回首一沾巾。
汪海北讣至·其三
作者：陈献章
朝代：明

望望白洋水，滔滔碧玉流。白头闻有是，倾盖忽相投。天柱峰常在，神龙云正浮。悲歌掩图画，泪落不能收。
汪海北讣至·其二
作者：陈献章
朝代：明

诚至通金石，乾坤正惜君。怀沙人不见，修古恨空闻。殁世能千载，还山但一坟。海山今夜月，空照水中云。
汪海北讣至·其四
作者：陈献章
朝代：明

英雄满襟泪，不洒儿女胸。穷愁当尽夜，浩叹起秋风。几点星初落，千峰日未红。高楼慵引望，兴尽一宵中。
沈石田作玉台图题诗其上见寄次韵以复
作者：陈献章
朝代：明

到眼丹青忽自惊，玉台形我我何形。石田虽有千金贶，老子都疑一世名。
沙上
作者：陈献章
朝代：明

村径西来入社松，北山终日白云封。往来独把梅花笑，只有沙堆不负公。
沧江夕照
作者：陈献章
朝代：明

白发苍波了岁年，真成东老对回仙。隔江莫是仙源否，吹得江门月满船。
沽酒
作者：陈献章
朝代：明

酒店无钱与酒迟，初晴天气菊残时。乾坤不放閒人醉，也到江门酒盏知。
泉石为顺德张氏题
作者：陈献章
朝代：明

江山几处堪还我，泉石边头合有人。高著一双无极眼，闲看宇宙万回春。
洗竹
作者：陈献章
朝代：明

风引一丛竹，摇摇四五茎。横斜今洗尽，道眼看圆成。洗竹洗荒枝，洗心洗狂驰。老夫无可洗，抱膝洗吾诗。一洗一回疏，相将洗到无。客来莫问我，北壁有团蒲。
洗竹·其一
作者：陈献章
朝代：明

风引一丛竹，摇摇四五茎。横斜今洗尽，道眼看圆成。
洗竹·其三
作者：陈献章
朝代：明

一洗一回疏，相将洗到无。客来莫问我，北壁有团蒲。
洗竹·其二
作者：陈献章
朝代：明

洗竹洗荒枝，洗心洗狂驰。老夫无可洗，抱膝洗吾诗。
浴日亭次东坡韵
作者：陈献章
朝代：明

残月无光水拍天，渔舟数点落前湾。赤腾空洞昨宵日，翠展苍茫何处山。顾影未须悲鹤发，负暄可以献龙颜。谁能手抱阳和去，散入千崖万壑间。
海北汪廷举新作怀沙亭修古书院冷香桥于海上遣使归图并求慕竹楼记值予在病复以是诗
作者：陈献章
朝代：明

海边西望海云遮，何处怀沙不见沙。壁上画图君试看，冷香今日落谁家。忽然土木见经纶，岭海于今一使君。忙杀多年簿书手，可能谈笑起斯文。独怜不见竹坡翁，慕竹楼高月已空。欲点山茅照西所，一瓢无计引春风。
海北汪廷举新作怀沙亭修古书院冷香桥于海上遣使归图并求慕竹楼记值予在病复以是诗·其一
作者：陈献章
朝代：明

海边西望海云遮，何处怀沙不见沙。壁上画图君试看，冷香今日落谁家。
海北汪廷举新作怀沙亭修古书院冷香桥于海上遣使归图并求慕竹楼记值予在病复以是诗·其三
作者：陈献章
朝代：明

独怜不见竹坡翁，慕竹楼高月已空。欲点山茅照西所，一瓢无计引春风。
海北汪廷举新作怀沙亭修古书院冷香桥于海上遣使归图并求慕竹楼记值予在病复以是诗·其二
作者：陈献章
朝代：明

忽然土木见经纶，岭海于今一使君。忙杀多年簿书手，可能谈笑起斯文。
清明前三日有怀亡友伍光宇无子
作者：陈献章
朝代：明

先生英骨葬蓬莱，幽思凭高不易裁。荒岁无穷春易老，清明将近雨还来。皇天自失包胥定，泉坏谁兴伯道哀。寻乐斋前数株树，月明空有鹤飞回。
清明日往孔家山墓
作者：陈献章
朝代：明

旧隐经都会，佳城入孔家。春云低拂马，山路曲萦蛇。只隔飘香处，犹疑坏圃花。九原无晓夜，谁管夕阳斜。
清晓
作者：陈献章
朝代：明

清晓有人来款扉，风吹衫袖白披披。昨宵雨打山窗破，莫怪先生下榻迟。
清晓乘驴出北风吹涧藤沉吟涧边道天意莫留行
作者：陈献章
朝代：明

行止皆前定，出门愁北风。西郊不成往，昨夜梦途穷。
清溪道中
作者：陈献章
朝代：明

西风吹冷峡山云，红叶清溪点缀新。惟有白头溪里影，至今犹戴玉台巾。
渊明爱菊
作者：陈献章
朝代：明

白衣刚到黄花下，醒长官为醉长官。社里新知僧酒主，门前高枕石蒲团。
渔歌子·钓鱼效张志和体
作者：陈献章
朝代：明

红蕖风起白鸥飞，大网拦江鱼正肥。微雨过，又斜晖，村北村南买醉归。
渡厓海
作者：陈献章
朝代：明

争如天上弄银河，不使鸣榔乱我歌。有酒只邀王母醉，托身明月挂婆娑。
游厓山次李九渊韵
作者：陈献章
朝代：明

前劫消磨尽，中原恨未沉。兴亡先有谶，秦贾竟何心。一一凭天地，劳劳笑古今。千秋厓石角，泛艇一来临。不待祥兴后，神州已陆沉。孤臣空有泪，大块本无心。索寞皇图旧，经营庙宇新。暂携二三友，斜日共登临。
游厓山次李九渊韵·其一
作者：陈献章
朝代：明

前劫消磨尽，中原恨未沉。兴亡先有谶，秦贾竟何心。一一凭天地，劳劳笑古今。千秋厓石角，泛艇一来临。
游厓山次李九渊韵·其二
作者：陈献章
朝代：明

不待祥兴后，神州已陆沉。孤臣空有泪，大块本无心。索寞皇图旧，经营庙宇新。暂携二三友，斜日共登临。
游圭峰同世卿作
作者：陈献章
朝代：明

穷居无岁年，老梦得迂朽。永托山水间，东西事游走。幽幽铁桥花，怅望未得手。杖履聊此跻，微霜正疏柳。敛襟欲无言，会意岂在酒。沧海当我前，昆崙卓我后。但谈孔氏规，坐失微生亩。
游心楼为丁县尹作
作者：陈献章
朝代：明

城外青山楼外城，城头山势与楼平。坐来白日心能静，看到浮云世亦轻。高阁祗宜封断简，半年方许读西铭。乾坤一点龙门意，分付当年尹彦诚。
游白云
作者：陈献章
朝代：明

担头行李但书囊，撰胜寻幽到上方。身与白云同去住，客从何处问行藏。
湖西九岩为一峰题 其一 光霁岩
作者：陈献章
朝代：明

风月佳名在，乾坤浪迹空。从来岩下客，祇与异人逢。
湖西九岩为一峰题 其七 扇和岩
作者：陈献章
朝代：明

山骨短圆棱，初疑削木成。乾坤藏一柱，犹得镇岩扃。
湖西九岩为一峰题 其三 清风岩
作者：陈献章
朝代：明

声从窦中来，可以塞天地。借问采薇人，便知风动处。
湖西九岩为一峰题 其九 月岩
作者：陈献章
朝代：明

闇闇月堕地，忽在天中央。堕地人不觉，中天照四方。
湖西九岩为一峰题 其二 翠华岩
作者：陈献章
朝代：明

来说湖西者，不及华山顶。谁知岩中仙，解作石柱屏。
湖西九岩为一峰题 其五 极清岩
作者：陈献章
朝代：明

声名野老畏，草石贵人争。刬却岩中有，悠悠是极清。
湖西九岩为一峰题 其八 卧龙岩
作者：陈献章
朝代：明

龙出潭水空，龙归潭水黑。君从龙床来，谁在龙床侧。
湖西九岩为一峰题 其六 英公岩
作者：陈献章
朝代：明

翠掩千寻洞，青窥一窍天。人间无绝境，不要问桃源。
湖西九岩为一峰题 其四 府教岩
作者：陈献章
朝代：明

府教英灵在，虺蛇不敢居。从来岩上月，只是照虚无。
湖西九岩为一峰题·光霁岩
作者：陈献章
朝代：明

风月佳名在，乾坤浪迹空。从来岩下客，祇与异人逢。来说湖西者，不及华山顶。谁知岩中仙，解作石柱屏。声从窦中来，可以塞天地。借问采薇人，便知风动处。府教英灵在，虺蛇不敢居。从来岩上月，只是照虚无。声名野老畏，草石贵人争。刬却岩中有，悠悠是极清。翠掩千寻洞，青窥一窍天。人间无绝境，不要问桃源。山骨短圆棱，初疑削木成。乾坤藏一柱，犹得镇岩扃。龙出潭水空，龙归潭水黑。君从龙床来，谁在龙床侧。闇闇月堕地，忽在天中央。堕地人不觉，中天照四方。
湖西八景为罗修撰作 其一 太极丸春
作者：陈献章
朝代：明

天城列两仪，其中位太极。不悟名象生，焉知画前易。伏羲古已亡，图书久晦蚀。寄语山中人，妙契在端默。
湖西八景为罗修撰作 其七 飞舆横翠
作者：陈献章
朝代：明

我昔游太空，太空云冥冥。归来控翠虬，力与金鳌争。巍巍太极尊，挥置东西行。如何千载下，空儗飞舆名。
湖西八景为罗修撰作 其三 一峰来秀
作者：陈献章
朝代：明

西湖有一峰，天地得撑拄。旁有龙塘峡，北有浮香坞。我行昆崙丘，一望一延伫。归来二三子，抵掌太极语。
湖西八景为罗修撰作 其二 翠玄洞天
作者：陈献章
朝代：明

翠玄在何许，乃在金鳌麓。石门俯深幽，来者秉明烛。绣壁谁可缘，丹房我当宿。呼童烹金鳌，膏此千丈木。
湖西八景为罗修撰作 其五 金鳌霁雪
作者：陈献章
朝代：明

一鳌海上来，头戴雪花白。诸鳌起相拒，千秋归不得。仙人罗一峰，永戏金鳌侧。借问别离时，西佛生弥勒。
湖西八景为罗修撰作 其八 大流垂玉
作者：陈献章
朝代：明

大流无此奇，偶置银河倾。愿回银河流，免与世浊并。一洗日月光，再洗天地清。何止天地清，万世无甲兵。
湖西八景为罗修撰作 其六 玉冕晴云
作者：陈献章
朝代：明

玉冕臣诸峰，左右罗络之。云来巾其颠，得雨不复疑。岂无泽物功，云覆在何时。怅望百谷春，广济苍生饥。
湖西八景为罗修撰作 其四 三峡回清
作者：陈献章
朝代：明

一峡蟠一龙，群山莽回互。武夷虽九曲，三峡谁胜负。澄澄水上月，历历谷中树。焉得千丈筇，坐弄潺湲处。
湖西八景为罗修撰作·太极丸春
作者：陈献章
朝代：明

天城列两仪，其中位太极。不悟名象生，焉知画前易。伏羲古已亡，图书久晦蚀。寄语山中人，妙契在端默。翠玄在何许，乃在金鳌麓。石门俯深幽，来者秉明烛。绣壁谁可缘，丹房我当宿。呼童烹金鳌，膏此千丈木。西湖有一峰，天地得撑拄。旁有龙塘峡，北有浮香坞。我行昆崙丘，一望一延伫。归来二三子，抵掌太极语。一峡蟠一龙，群山莽回互。武夷虽九曲，三峡谁胜负。澄澄水上月，历历谷中树。焉得千丈筇，坐弄潺湲处。一鳌海上来，头戴雪花白。诸鳌起相拒，千秋归不得。仙人罗一峰，永戏金鳌侧。借问别离时，西佛生弥勒。玉冕臣诸峰，左右罗络之。云来巾其颠，得雨不复疑。岂无泽物功，云覆在何时。怅望百谷春，广济苍生饥。我昔游太空，太空云冥冥。归来控翠虬，力与金鳌争。巍巍太极尊，挥置东西行。如何千载下，空儗飞舆名。大流无此奇，偶置银河倾。愿回银河流，免与世浊并。一洗日月光，再洗天地清。何止天地清，万世无甲兵。
湛民泽携诸生游圭峰甚适奉寄小诗呈文定上人
作者：陈献章
朝代：明

天风吹入紫云层，高阁逢秋快一登。多少傍花随柳意，还馀一个玉台僧。秋落遥峰翠几层，不知何处啸孙登。而今小坐黄云看，谁道方袍不是僧。洞崖秋藓碧层层，夺竹穿松际晓登。想得紫芝初入手，汲泉钻火欲呼僧。阁天孤峙老棱层，万古荒台万古登。君逐我来无记性，东坡言是德云僧。
湛民泽携诸生游圭峰甚适奉寄小诗呈文定上人·其一
作者：陈献章
朝代：明

天风吹入紫云层，高阁逢秋快一登。多少傍花随柳意，还馀一个玉台僧。
湛民泽携诸生游圭峰甚适奉寄小诗呈文定上人·其三
作者：陈献章
朝代：明

洞崖秋藓碧层层，夺竹穿松际晓登。想得紫芝初入手，汲泉钻火欲呼僧。
湛民泽携诸生游圭峰甚适奉寄小诗呈文定上人·其二
作者：陈献章
朝代：明

秋落遥峰翠几层，不知何处啸孙登。而今小坐黄云看，谁道方袍不是僧。
湛民泽携诸生游圭峰甚适奉寄小诗呈文定上人·其四
作者：陈献章
朝代：明

阁天孤峙老棱层，万古荒台万古登。君逐我来无记性，东坡言是德云僧。
溪桥晚立示诸郎
作者：陈献章
朝代：明

溪边明月扫不去，竹下清风时一呼。天与乃公供打睡，莫安桥板引樵渔。
漉酒巾
作者：陈献章
朝代：明

取彼头上巾，漉酒无乃卑。但求当日醉，不管后生疑。衷情万里隔，志士千古期。无人知此意，只有东林师。
漫兴
作者：陈献章
朝代：明

娉婷郑女著纤罗，能为襄王激楚歌。一曲霓裳都扫尽，尊前无地舞阳阿。
漫兴
作者：陈献章
朝代：明

粉墙经雨旧成痕，青被扶留直到根。俗吏款门教暂去，隔帘抛果戏诸孙。
漫兴
作者：陈献章
朝代：明

风洒数茎白雪，月临一丈青筇。馀事归诗卷里，残年放酒杯中。景斜瓦碗方食，日晏柴门未开。五柳前身处士，一瓢今日颜回。晨光沼上鱼戏，夕阳村边鸟来。东邻小儿识我，一日上树千回。翠烟绿树歌鸟，青水红渠浴鸥。笑问五湖范蠡，清风何处扁舟。
漫兴·其一
作者：陈献章
朝代：明

风洒数茎白雪，月临一丈青筇。馀事归诗卷里，残年放酒杯中。
漫兴·其三
作者：陈献章
朝代：明

晨光沼上鱼戏，夕阳村边鸟来。东邻小儿识我，一日上树千回。
漫兴·其二
作者：陈献章
朝代：明

景斜瓦碗方食，日晏柴门未开。五柳前身处士，一瓢今日颜回。
漫兴·其四
作者：陈献章
朝代：明

翠烟绿树歌鸟，青水红渠浴鸥。笑问五湖范蠡，清风何处扁舟。
漫笔
作者：陈献章
朝代：明

一蓑春雨江门钓，万里长风海上吹。南岳归来无一事，小庐峰顶卧观时。
漫笔
作者：陈献章
朝代：明

幅巾是秀才，袈裟是和尚。伎俩人共知，长篇事标榜。
漫笔
作者：陈献章
朝代：明

浩笑江门点旧诗，诗中几度见承箕。他日携书南岳住，却话山楼浩笑时。
漫笔
作者：陈献章
朝代：明

行年七十二，七十一年非。渔樵真有分，语默各因时。比恨四愁具，方年伯玉衰。未行元属我，天命更由谁。
漫题二首
作者：陈献章
朝代：明

日月逝不处，奄忽几华颠。华颠亦奚为，所希在寡愆。韦编绝《周易》，锦囊韬虞弦。饥餐玉台霞，渴饮沧溟渊。所以慰我情，无非畹与田。提携众雏上，啼笑高堂前。此事如不乐，它尚何乐焉。东园集茅本，西岭烧松烟。疾书澄心胸，散满天地间。聊以悦俄顷，焉知身后年。仕者必期通，隐者必期高。麋鹿或可群，肉食安可饕。圣人履中正，白首济川舠。悠悠荷篑者，果识圣心劳。浮云驰白日，黍稷生蓬蒿。饭蔬食饮水，曲肱谢游遨。汶上去不顾，陋巷贫绝交。徒闻武城宰，割鸡以牛刀。
漫题二首·其一
作者：陈献章
朝代：明

日月逝不处，奄忽几华颠。华颠亦奚为，所希在寡愆。韦编绝《周易》，锦囊韬虞弦。饥餐玉台霞，渴饮沧溟渊。所以慰我情，无非畹与田。提携众雏上，啼笑高堂前。此事如不乐，它尚何乐焉。东园集茅本，西岭烧松烟。疾书澄心胸，散满天地间。聊以悦俄顷，焉知身后年。
漫题二首·其二
作者：陈献章
朝代：明

仕者必期通，隐者必期高。麋鹿或可群，肉食安可饕。圣人履中正，白首济川舠。悠悠荷篑者，果识圣心劳。浮云驰白日，黍稷生蓬蒿。饭蔬食饮水，曲肱谢游遨。汶上去不顾，陋巷贫绝交。徒闻武城宰，割鸡以牛刀。
潘岳爱桃
作者：陈献章
朝代：明

潘郎本自爱桃花，种向河阳几万家。世有长官如孟子，还除花地付桑麻。
濂溪台
作者：陈献章
朝代：明

黄菊花开又一年，南山无分对陶潜。不知风雨随侬否，恼杀台中一夜眠。
濛里驿呈送行诸友
作者：陈献章
朝代：明

相随征路二旬馀，笑指前山别老夫。却到前山心未了，西风灯烛两踟蹰。
灌溉忽县尹送酒至
作者：陈献章
朝代：明

一瓶西注一瓶东，两径初移绿未浓。忽见白衣持酒至，拟留一斗待秋风。
炒蚬忆世卿
作者：陈献章
朝代：明

蚬酒三钟一曲歌，江边长袖舞婆娑。如今歌舞人何处，惭愧春铛蚬子多。奴拾枯枝给早炊，铛中风味此奴知。春风解忆江门否，正是江门蚬贱时。
炒蚬忆世卿·其一
作者：陈献章
朝代：明

蚬酒三钟一曲歌，江边长袖舞婆娑。如今歌舞人何处，惭愧春铛蚬子多。
炒蚬忆世卿·其二
作者：陈献章
朝代：明

奴拾枯枝给早炊，铛中风味此奴知。春风解忆江门否，正是江门蚬贱时。
玄真送柑
作者：陈献章
朝代：明

溪园十月摘黄柑，岁月将穷致小篮。绕膝痴孙高起舞，隔年乳酒正开坛。色香本出梨之右，风味真无岭以南。不惜霜根传药圃，白头还解荷长镵。
玉台次杨敷韵
作者：陈献章
朝代：明

笑倚长松咏晚台，三三两两共无怀。人间紫府千回梦，我共黄云一路来。鹿洞当年寻李勃，鹅湖今日想东莱。将军夜半还能饮，欲引东溟入酒杯。
玉台赠黎民瑞
作者：陈献章
朝代：明

青天何处一登台，脚踏黄云万丈开。闻说程乡长官好，抱琴归去抱琴来。
玉枕山和南安太守张汝弼
作者：陈献章
朝代：明

一枕秋横碧玉新，金鳌阁上见嶙峋。使君得此元无用，卖与江门打睡人。
王乐用佥江门看病别后赋此
作者：陈献章
朝代：明

木叶吾衣草吾屦，鸟解唱歌花解舞。天际虹桥万丈高，袖里青蛇三尺许。破帽冲开华顶云，西望衡山久延伫。堂堂名教天命之，六六洞天谁是主。五羊城中老法星，日昨江门看病去。
王佥宪问一谩述
作者：陈献章
朝代：明

客来问我一如何，碧玉高楼夜夜歌。庐阜一壶开我酒，江门八尺赠人蓑。杏坛多士无颜子，洛下遗书病首科。且就玉衡观转运，那曾珠斗见森罗。古来相遇难如此，无怪人间说梦多。
生日答吴明府献臣
作者：陈献章
朝代：明

生日何人记，南枝报长官。酒香同客醉，花少避人看。后甲惟元祀，浮生又五寒。凭轩一长啸，风日满江山。
用前韵寄文都曝日台
作者：陈献章
朝代：明

君家曝日有高台，君坐台中日几回。旁舍先生扶杖过，平湖县博寄诗来。不知天道晴还雨，屡见山花落又开。已有高人来指点，白云何处路旁堆。
用前韵寄罗养明工画作
作者：陈献章
朝代：明

东西举踵笑人疑，种种邯郸梦岂知。风雨挥毫千文竹，江湖回首十年诗。数杯歌舞嫌春浅，高枕乾坤得老迟。闻道一枝栖亦足，刺天那肯逐群飞。
用前韵答张直兄弟助修楚云台
作者：陈献章
朝代：明

托契青莲意便高，千秋分付此台牢。先生醉拍藜床笑，笑杀杨朱靳一毛。
用筠巢翁韵兼呈翁
作者：陈献章
朝代：明

酒处能歌未尽陶，还从酒处说功劳。每因兴去开三径，日对花来醉几遭。春意满胸成浩笑，花神觌面见挥毫。南山向晚无真意，只谩悲吟也未高。
用韵寄姜进士仁夫
作者：陈献章
朝代：明

书爱八分小，来书喻率更。云霄初接武，江海尚留情。世事非难料，人才怕小成。诸贤须汲汲，吾老独观瀛。
用韵寄林缉熙平湖
作者：陈献章
朝代：明

秋怀耿不寐，更静复闻更。水向漫漫注，心含种种情。士应强到底，官岂怠将成。旧业罗浮外，东南望隔瀛。
用韵寄钟美宣
作者：陈献章
朝代：明

绿柳黄莺紫水涯，市桥沽酒醉春沙。江花一与诗人别，如此风光属自家。
用韵效寒山
作者：陈献章
朝代：明

贫贱耻为拙，富荣常好更。高论古今事，中怀名利情。堂堂无复见，小小或能成。浪说神仙在，从来不住瀛。四郊多窃盗，村里夜支更。为语长官道，能无患盗情。家家愁日暮，处处望秋成。饥鼯饱苍粟，苦海变蓬瀛。
用韵效寒山·其一
作者：陈献章
朝代：明

贫贱耻为拙，富荣常好更。高论古今事，中怀名利情。堂堂无复见，小小或能成。浪说神仙在，从来不住瀛。
用韵效寒山·其二
作者：陈献章
朝代：明

四郊多窃盗，村里夜支更。为语长官道，能无患盗情。家家愁日暮，处处望秋成。饥鼯饱苍粟，苦海变蓬瀛。
用顾别驾韵奉答熊侍御
作者：陈献章
朝代：明

远之非有近非无，草色花香造化模。俄顷笑谈飞鸟过，丹青楼阁为公扶。烟霞旧隐移匡阜，水月新墩有鉴湖。若个江山可藏拙，幸来相赏莫相图。
田夜读
作者：陈献章
朝代：明

朝来窗璧尚涂鸦，灯下吾伊且赏瓜。不是风云天上梦，阿田家世本桑麻。扫突炊粳及早鸦，东皋时有未芸瓜。田家乐事如翁少，男恋诗书女恋麻。忆年童稚发如鸦，稍稍东陵学种瓜。今日肯嗟头似雪，江门三亩但蓖麻。
田夜读·其一
作者：陈献章
朝代：明

朝来窗璧尚涂鸦，灯下吾伊且赏瓜。不是风云天上梦，阿田家世本桑麻。
田夜读·其三
作者：陈献章
朝代：明

忆年童稚发如鸦，稍稍东陵学种瓜。今日肯嗟头似雪，江门三亩但蓖麻。
田夜读·其二
作者：陈献章
朝代：明

扫突炊粳及早鸦，东皋时有未芸瓜。田家乐事如翁少，男恋诗书女恋麻。
画兰
作者：陈献章
朝代：明

谁将水墨写横披，竹石荆兰也自宜。记得湘潭秋雨后，清香犹带楚臣悲。
画鹰
作者：陈献章
朝代：明

落日平原散鸟群，西风爽气动秋旻。江边老树身如铁，独立槎牙一欠伸。
界江八景 其一 河桥柳色
作者：陈献章
朝代：明

庐阜清风长官宅，渭城朝雨王维诗。束西绿遍河桥路，长与离人照酒卮。
界江八景 其七 东阁书声
作者：陈献章
朝代：明

闭户书声午欲乾，夜阑灯烬落蒲团。朝廷若问观风使，犹有书郎信长官。
界江八景 其三 芦渚晴烟
作者：陈献章
朝代：明

香芦紫烟生一缕，天风吹落芦花渚。江东行客归去来，沾衣犹带金陵雨。
界江八景 其二 驿馆槐阴
作者：陈献章
朝代：明

槐阴覆庭日早午，小吏夜出迎当路。长江阅尽往来人，淦水西边此槐树。
界江八景 其五 界江霁月
作者：陈献章
朝代：明

玉宇蟾辉秋展鉴，界江水色夜磨铜。乾坤好景谁无分，只问灵台得属公。
界江八景 其八 大桥牧笛
作者：陈献章
朝代：明

山花争插满头红，芦叶乌乌弄晚风。桥大板平牛步稳，老牛差后不愁侬。
界江八景 其六 西僧禅梵
作者：陈献章
朝代：明

竹径风传西梵声，隔墙深夜有人听。山僧老去无功德，还倚禅门诵佛经。
界江八景 其四 古阜渔灯
作者：陈献章
朝代：明

埠头半点夜燃枯，钓得淞江一尾鲈。渔父联舟向东岸，东岸人家有酒沽。
界江八景·河桥柳色
作者：陈献章
朝代：明

庐阜清风长官宅，渭城朝雨王维诗。束西绿遍河桥路，长与离人照酒卮。槐阴覆庭日早午，小吏夜出迎当路。长江阅尽往来人，淦水西边此槐树。香芦紫烟生一缕，天风吹落芦花渚。江东行客归去来，沾衣犹带金陵雨。埠头半点夜燃枯，钓得淞江一尾鲈。渔父联舟向东岸，东岸人家有酒沽。玉宇蟾辉秋展鉴，界江水色夜磨铜。乾坤好景谁无分，只问灵台得属公。竹径风传西梵声，隔墙深夜有人听。山僧老去无功德，还倚禅门诵佛经。闭户书声午欲乾，夜阑灯烬落蒲团。朝廷若问观风使，犹有书郎信长官。山花争插满头红，芦叶乌乌弄晚风。桥大板平牛步稳，老牛差后不愁侬。
留世卿饮用前韵
作者：陈献章
朝代：明

大厓居士且徘徊，老妇家中唤洗杯。园花当槛春饶笑，竹洞封云昼不开。一冬菜饭留君住，万里风船破浪来。若此诗情似坡老，楚云台是妙高台。
留别诸友
作者：陈献章
朝代：明

台书春晚下渔矶，中岁行藏与愿违。鸥鹭自来还自去，江山疑是又疑非。难将寸草酬萱草，且著鹑衣拜衮衣。但得圣恩怜老母，满船明月是归时。昆崙西北是官陂，灭迹烟霞我自迟。独往恐逢江上雪，相思还寄陇头枝。风云想见千年会，消息终还七日期。总为高堂难离别，乾坤行道岂无时。欠服松花一大车，颠毛垂白齿牙疏。非关圣代无贤路，自爱清风卧绛厨。道上或逢人卖屦，眼中谁谓我非夫。他时得遂投閒计，只对青山不著书。钧渚风长袅故丝，水花含笑海鸥疑。都将老子行藏意，分付东溟水月知。自昔愿从巢许后，而今岂异帝尧时。凭君寄语张东所，更与飞云作后期。
留别诸友·其一
作者：陈献章
朝代：明

台书春晚下渔矶，中岁行藏与愿违。鸥鹭自来还自去，江山疑是又疑非。难将寸草酬萱草，且著鹑衣拜衮衣。但得圣恩怜老母，满船明月是归时。
留别诸友·其三
作者：陈献章
朝代：明

欠服松花一大车，颠毛垂白齿牙疏。非关圣代无贤路，自爱清风卧绛厨。道上或逢人卖屦，眼中谁谓我非夫。他时得遂投閒计，只对青山不著书。
留别诸友·其二
作者：陈献章
朝代：明

昆崙西北是官陂，灭迹烟霞我自迟。独往恐逢江上雪，相思还寄陇头枝。风云想见千年会，消息终还七日期。总为高堂难离别，乾坤行道岂无时。
留别诸友·其四
作者：陈献章
朝代：明

钧渚风长袅故丝，水花含笑海鸥疑。都将老子行藏意，分付东溟水月知。自昔愿从巢许后，而今岂异帝尧时。凭君寄语张东所，更与飞云作后期。
留朱甘节诚庵先生之侄也
作者：陈献章
朝代：明

早从太保学关西，三十不官人得知。到处自称西楚客，逢人只说李承箕。百钱挂杖还双屦，千里低头但一碑。江上竹枝歌正好，留君况是月明时。
留菊主饮
作者：陈献章
朝代：明

经冬三月不离床，屋角梅花夜夜香。舫子药随春酒至，先生病瘉故吾忘。直拚酩酊能留客，莫笑蹒跚懒下堂。记得早秋同宿处，竹篱烟火白牛冈。
番阳丘先生远示杰作二章仰仞垂爱之厚感慰兼极章衰疾龙钟无足为故人道者勉据来韵少布区区之忱耳倘过辽阳之便假手录寄以发克恭黄门一笑幸甚
作者：陈献章
朝代：明

昔从天上拜彤庭，一别官河几度冰。岂有文章供史馆，漫将袍笏对山灵。数株松菊犹三径，两棹风烟又八溟。欲写渔翁寄庐阜，眼中谁解辨丹青。绿水青山置我曹，江西辽左一神交。短篱霜菊谁供酒，破屋秋风自补茆。勋业都归窗下枕，行藏更问易中爻。痴儿多病慈亲老，不向清时叹系匏。
番阳丘先生远示杰作二章仰仞垂爱之厚感慰兼极章衰疾龙钟无足为故人道者勉据来韵少布区区之忱耳倘过辽阳之便假手录寄以发克恭黄门一笑幸甚·其一
作者：陈献章
朝代：明

昔从天上拜彤庭，一别官河几度冰。岂有文章供史馆，漫将袍笏对山灵。数株松菊犹三径，两棹风烟又八溟。欲写渔翁寄庐阜，眼中谁解辨丹青。
番阳丘先生远示杰作二章仰仞垂爱之厚感慰兼极章衰疾龙钟无足为故人道者勉据来韵少布区区之忱耳倘过辽阳之便假手录寄以发克恭黄门一笑幸甚·其二
作者：陈献章
朝代：明

绿水青山置我曹，江西辽左一神交。短篱霜菊谁供酒，破屋秋风自补茆。勋业都归窗下枕，行藏更问易中爻。痴儿多病慈亲老，不向清时叹系匏。
病中写怀
作者：陈献章
朝代：明

世间贤智皆青琐，海上田家只白云。多病一生长傍母，孤臣万死敢忘君。诸公莫要连章说，先帝曾将短疏闻。何处拥旌来劝驾，买羊沽酒惜殷勤。总为功名欺白发，不将富贵薄秋云。虽然久病无官况，每拜名香祝圣君。九十萱亲谁待老，几茎竹主话空闻。定山何处无来耗，惹得江门梦寐勤。
病中写怀·其一
作者：陈献章
朝代：明

世间贤智皆青琐，海上田家只白云。多病一生长傍母，孤臣万死敢忘君。诸公莫要连章说，先帝曾将短疏闻。何处拥旌来劝驾，买羊沽酒惜殷勤。
病中写怀·其二
作者：陈献章
朝代：明

总为功名欺白发，不将富贵薄秋云。虽然久病无官况，每拜名香祝圣君。九十萱亲谁待老，几茎竹主话空闻。定山何处无来耗，惹得江门梦寐勤。
病中写怀寄李九渊
作者：陈献章
朝代：明

出门见斋颜，十日不一逢。以我腹中满，忆君头上风。头风尚可炙，腹满何由通。受气我亦薄，况乃疾病攻。五十去始衰，三四谢春冬。鬓颜忽已彫，血气少复充。客来索我书，颖秃不能供。茅君稍用事，入手称神工。以兹日衮衮，永负全生功。长揖谢茅君，安静以待终。
病中咏梅
作者：陈献章
朝代：明

去岁誇身健，寻梅到几山。酒倾崖影尽，衣染露香还。北斗今何向，南枝半已残。下堂儿女笑，老脚正蹒跚。孤山一片雪，千古独称奇。此外不能到，人间都未知。正嗟同赏绝，又过半閒时。回首西岩下，南枝映北枝。人生如逝水，花发见南枝。对影身犹隔，闻香席不移。延缘看月久，勃窣下阶迟。坐恐芳时暮，扶衰了一枝。何处梅梢月，流光到枕屏。江山都太极，花草亦平生。阁冷香难即，窗晴影似横。冻崖妨足蹇，藜杖意高撑。隐几日初下，东岩兴复饶。月高寒自照，花近夜相撩。浊酒频堪写，清弦岂易调。罗浮在何处，魂梦与逍遥。水陆花何限，梅花太绝尘。如何开眼处，不见赏花人。北坞风微动，南梢月自真。老夫前席坐，得意不无神。山阁数株梅，山翁手自栽。有花娱我老，无计避人开。色映书帷净，香寻墨沼来。庶几吾服汝，不作委蒿莱。风月江山外，乾坤草木间。卷帘疏影动，拄颊暗香还。约伴多为地，吟诗别作坛。终南虽白阁，不恃小庐山。何处花堪忆，江门水背过。满身都著月，一片未随波。高倚松为盖，清连竹作窝。白鸥衔不去，飞入钓鱼蓑。借如桃有实，方朔不来偷。山近重重见，人无浅浅休。路经寒水断，香被白云留。寄语林和靖，江门是一丘。
病中咏梅·其一
作者：陈献章
朝代：明

去岁誇身健，寻梅到几山。酒倾崖影尽，衣染露香还。北斗今何向，南枝半已残。下堂儿女笑，老脚正蹒跚。
病中咏梅·其七
作者：陈献章
朝代：明

山阁数株梅，山翁手自栽。有花娱我老，无计避人开。色映书帷净，香寻墨沼来。庶几吾服汝，不作委蒿莱。
病中咏梅·其三
作者：陈献章
朝代：明

人生如逝水，花发见南枝。对影身犹隔，闻香席不移。延缘看月久，勃窣下阶迟。坐恐芳时暮，扶衰了一枝。
病中咏梅·其九
作者：陈献章
朝代：明

何处花堪忆，江门水背过。满身都著月，一片未随波。高倚松为盖，清连竹作窝。白鸥衔不去，飞入钓鱼蓑。
病中咏梅·其二
作者：陈献章
朝代：明

孤山一片雪，千古独称奇。此外不能到，人间都未知。正嗟同赏绝，又过半閒时。回首西岩下，南枝映北枝。
病中咏梅·其五
作者：陈献章
朝代：明

隐几日初下，东岩兴复饶。月高寒自照，花近夜相撩。浊酒频堪写，清弦岂易调。罗浮在何处，魂梦与逍遥。
病中咏梅·其八
作者：陈献章
朝代：明

风月江山外，乾坤草木间。卷帘疏影动，拄颊暗香还。约伴多为地，吟诗别作坛。终南虽白阁，不恃小庐山。
病中咏梅·其六
作者：陈献章
朝代：明

水陆花何限，梅花太绝尘。如何开眼处，不见赏花人。北坞风微动，南梢月自真。老夫前席坐，得意不无神。
病中咏梅·其十
作者：陈献章
朝代：明

借如桃有实，方朔不来偷。山近重重见，人无浅浅休。路经寒水断，香被白云留。寄语林和靖，江门是一丘。
病中咏梅·其四
作者：陈献章
朝代：明

何处梅梢月，流光到枕屏。江山都太极，花草亦平生。阁冷香难即，窗晴影似横。冻崖妨足蹇，藜杖意高撑。
病中寄张廷实用杜子美韵
作者：陈献章
朝代：明

碧玉丈人天性直，长以语人人不识。胸中一部莲华经，江云浩浩江泠泠。时取黄鹤楼中老铁笛，傍崖吹之，江神敛衽无人听。安得张乖崖，来分与衡山一半，今日在衡山，为我作粥便是当年事业成。
病疥用后山韵写怀
作者：陈献章
朝代：明

痒极肌难忍，爬深血有棱。老亲令就枕，小婢问留灯。屋漏频推瓦，床摇屡束藤。同袍谁问疾，端愧玉台僧。呻吟不尽痛，夕枕傍慈帏。安得身长健，朝朝见綵衣。无肤臀奄赤，乍肿臂疑肥。睡过西廊月，寒空淡不辉。缺月生残夜，微风引洞箫。心閒发少白，人老病难消。出户行看月，移舟钓落潮。酒钱不拄杖，著处解奴腰。病枕愁更永，笼灯对夜长。千年无鲍叔，一懒有柴桑。儿请栽瓜地，妻评作曲方。花时呼酒伴，酩酊出扶墙。
病疥用后山韵写怀·其一
作者：陈献章
朝代：明

痒极肌难忍，爬深血有棱。老亲令就枕，小婢问留灯。屋漏频推瓦，床摇屡束藤。同袍谁问疾，端愧玉台僧。
病疥用后山韵写怀·其三
作者：陈献章
朝代：明

缺月生残夜，微风引洞箫。心閒发少白，人老病难消。出户行看月，移舟钓落潮。酒钱不拄杖，著处解奴腰。
病疥用后山韵写怀·其二
作者：陈献章
朝代：明

呻吟不尽痛，夕枕傍慈帏。安得身长健，朝朝见綵衣。无肤臀奄赤，乍肿臂疑肥。睡过西廊月，寒空淡不辉。
病疥用后山韵写怀·其四
作者：陈献章
朝代：明

病枕愁更永，笼灯对夜长。千年无鲍叔，一懒有柴桑。儿请栽瓜地，妻评作曲方。花时呼酒伴，酩酊出扶墙。
登厓山观奇石
作者：陈献章
朝代：明

忍夺中华与外夷，乾坤回首重堪悲。镌功奇石张弘范，不是胡儿是汉儿。
登厓山观奇石
作者：陈献章
朝代：明

长年碑读洗残潮，野鬼还将野火烧。来往不知亡国恨，只看奇石问渔樵。
登陶公壮哉亭
作者：陈献章
朝代：明

新亭开石窟，远势借昆崙。天地双眸迥，沧溟一口吞。公来席不暖，士死庙长存。忆昔干戈际，南征万马奔。
白沙社有怀书张廷实诗后
作者：陈献章
朝代：明

海上竹枝非楚声，壁间科斗是贤名。粤堂东望不知处，惟见白云天际生。
白洋潭鱼
作者：陈献章
朝代：明

白洋风起钓丝飞，梦里渔蓑此夜归。明日冷香桥上望，海鸥相对便忘机。白洋潭上浩烟波，何处渔归此放歌。月下闻之开口笑，江门三尺有藤蓑。
白洋潭鱼·其一
作者：陈献章
朝代：明

白洋风起钓丝飞，梦里渔蓑此夜归。明日冷香桥上望，海鸥相对便忘机。
白洋潭鱼·其二
作者：陈献章
朝代：明

白洋潭上浩烟波，何处渔归此放歌。月下闻之开口笑，江门三尺有藤蓑。
白雀群飞益高
作者：陈献章
朝代：明

取势翩翩上，江空暮雨馀。情轻鸠并妇，声细雁呼奴。白雪洒孤嶂，青天开一图。安能随蚱蜢，跳踯在泥涂。
白马庵联句
作者：陈献章
朝代：明

人生须此会，何处问阴晴。动荡乾坤气，调和鼎鼐羹。公来山阁雨，天共主人情。未了鹅湖兴，江城又杀更。寒风吹角短，细雨打更长。天意留行李，灯花喜对床。衣冠真率会，尊俎太和汤。何限春消息，梅花不断香。
白马庵联句·其一
作者：陈献章
朝代：明

人生须此会，何处问阴晴。动荡乾坤气，调和鼎鼐羹。公来山阁雨，天共主人情。未了鹅湖兴，江城又杀更。
白马庵联句·其二
作者：陈献章
朝代：明

寒风吹角短，细雨打更长。天意留行李，灯花喜对床。衣冠真率会，尊俎太和汤。何限春消息，梅花不断香。
盆池栽莲至秋始花
作者：陈献章
朝代：明

栽种已后时，花发秋将迟。虽无女伴采，亦有山蜂知。叶稀因地力，香远是天资。安得三闾手，临轩赋楚词。秋露开炎萼，非时不遣誇。盆中玉井水，溪上舂陵家。酒醒凉风发，诗成缺月斜。愿为若耶叟，种水作生涯。开花恨不早，花落却生愁。白露能消物，红莲不耐秋。频来痴小女，对此泪长流。不识荣枯理，哀乐空相仇。
盆池栽莲至秋始花·其一
作者：陈献章
朝代：明

栽种已后时，花发秋将迟。虽无女伴采，亦有山蜂知。叶稀因地力，香远是天资。安得三闾手，临轩赋楚词。
盆池栽莲至秋始花·其三
作者：陈献章
朝代：明

开花恨不早，花落却生愁。白露能消物，红莲不耐秋。频来痴小女，对此泪长流。不识荣枯理，哀乐空相仇。
盆池栽莲至秋始花·其二
作者：陈献章
朝代：明

秋露开炎萼，非时不遣誇。盆中玉井水，溪上舂陵家。酒醒凉风发，诗成缺月斜。愿为若耶叟，种水作生涯。
盆池栽莲至秋始花·其四
作者：陈献章
朝代：明

此夕不能寐，此乐殊无央。下堂步明月，月印花自长。涓涓花间露，夜滴池水香。但惜花月好，那知风露伤。
益母草
作者：陈献章
朝代：明

有草人不识，弃之等蒿莱。时来见任使，到口生风雷。溲也佐未足，益以蜜与醅。生者得其养，死者无遗胎。岐黄开本草，夭札人所哀。一物具一周，神功不可猜。佳名夙所慕，广济真天才。
直沽逢周京
作者：陈献章
朝代：明

病者宜休壮者行，老夫长揖谢周生。停船沽酒日初下，烧烛赋诗潮欲平。岂有文章供世用，不留门户得身轻。华山有语君须记，造物由来也忌名。
看柳
作者：陈献章
朝代：明

浅塘低竹小坭村，黄土墙扃白板门。望见西头杨柳树，行人都讶是桃源。
真乐吟效康节体
作者：陈献章
朝代：明

真乐何从生，生于氤氲间。氤氲不在酒，乃在心之玄。行如云在天，止如水在渊。静者识其端，此生当乾乾。
真乐吟效康节体
作者：陈献章
朝代：明

真乐何从生，觉者不复言。或疑诗语工，或云饮者贤。或书役心情，或琴以自宣。真乐生于心，乃在至和间。行如云在天，止如水在渊。静者识其端，此心当乾乾。
睡乡
作者：陈献章
朝代：明

漆园蝴蝶故翩翩，一落人间今几年。试向髑髅原上望，八荒明月正堪眠。
睡起
作者：陈献章
朝代：明

天地蜉蝣共始终，十年痴卧一无穷。道人试画无穷看，月在西岩日在东。
石门
作者：陈献章
朝代：明

白发非公事，扁舟进此门。山云寒不雨，江路曲通村。玩世吾何有，长途马不存。晚来堪一醉，江月照空樽。
石门次林缉熙韵
作者：陈献章
朝代：明

与君倾盖定前言，来往青山十五年。老我自知难用世，劳君相送过贪泉。清言晚对江边寺，离思秋生鸟外天。留取西华一樽酒，春风还拟上江船。孤舟昔系飞来寺，白首重来十四秋。君看秋风吹彩鹢，何如老子坐青牛。留情世事终何补，得意云山亦易休。见说夔龙满朝著，九重应许放巢由。
石门次林缉熙韵·其一
作者：陈献章
朝代：明

与君倾盖定前言，来往青山十五年。老我自知难用世，劳君相送过贪泉。清言晚对江边寺，离思秋生鸟外天。留取西华一樽酒，春风还拟上江船。
石门次林缉熙韵·其二
作者：陈献章
朝代：明

孤舟昔系飞来寺，白首重来十四秋。君看秋风吹彩鹢，何如老子坐青牛。留情世事终何补，得意云山亦易休。见说夔龙满朝著，九重应许放巢由。
石门读贪泉碑
作者：陈献章
朝代：明

芙蓉花发西华寺，远访残碑到石门。一曲贪泉歌未了，夕阳红近水西村。
碧玉楼昼梦扶病出游村径甚适忽安福罗进士携彭秀才来访遂书以赠之
作者：陈献章
朝代：明

春早春寒著莫人，黄鹂啭处暖初匀。狂心刚被风吹动，走遍南垞到北津。
碧玉楼晚望
作者：陈献章
朝代：明

楼远见诸山，目短意不尽。天阴水怪兴，碧玉所以镇。
示儿
作者：陈献章
朝代：明

张公九世尚同居，忍字专书一百馀。受唾由来称长者，而今市辈却嗤予。门前宾客偶相投，忽忽浮生五十优。君贵我贫俱是分，敢将丘壑傲王侯。圣心太极一明蟾，影落千江个个圆。五十年来如梦觉，临岐更出示儿篇。
示儿·其一
作者：陈献章
朝代：明

张公九世尚同居，忍字专书一百馀。受唾由来称长者，而今市辈却嗤予。
示儿·其三
作者：陈献章
朝代：明

圣心太极一明蟾，影落千江个个圆。五十年来如梦觉，临岐更出示儿篇。
示儿·其二
作者：陈献章
朝代：明

门前宾客偶相投，忽忽浮生五十优。君贵我贫俱是分，敢将丘壑傲王侯。
示建旌节亭役者
作者：陈献章
朝代：明

照曜乾坤功不小，此风此日更须扶。泮宫畚土皆民力，不共城郎一例书。
示景易
作者：陈献章
朝代：明

长鲸千里鬣，灵物一生奇。化成端有日，潜跃贵因诗。感应天终定，早暮命难期。信知抱瓮是，安事桔槔为。
示李孔修近诗
作者：陈献章
朝代：明

昔别秋未深，今来岁方晏。吾衰忘笔砚，月记诗半板。或疑子美圣，未若陶潜淡。习气移性情，正坐闻道晚。为我试读之，如君当具眼。
示湛雨
作者：陈献章
朝代：明

有学无学，有觉无觉。千金一瓢，万金一诺。于维圣训，先难后获。天命流行，真机活泼。水到渠成，鸢飞鱼跃。得山莫杖，临济莫渴。万化自然，太虚何说。绣罗一方，金针谁掇。
示诸生
作者：陈献章
朝代：明

无我无人无古今，天机何处不堪寻。风霆示教皆吾性，汗马收功正此心。水火鼎中非玉液，鸳鸯谱里失金针。道人欲向诸君说，只恐诸君信未深。浮生扰扰白头新，又见人间一度春。尔辈何时宜发愤，老闻夜雨欲伤神。此身天地逢人少，落日江门叫鹤频。为报杨朱莫相笑，孟轲不是褊心人。
示诸生
作者：陈献章
朝代：明

江门洗足上庐山，放脚一踏云霞穿。大行不加穷亦全，尧舜与我都自然。大者使问跃与潜，守身当以藩篱先。世间膏火来熬煎，市朝名利相喧填。百年光景空留连，丈夫事业何由宣。昔者绿鬓今华岭，呜呼老去谁之愆。
示诸生·其一
作者：陈献章
朝代：明

无我无人无古今，天机何处不堪寻。风霆示教皆吾性，汗马收功正此心。水火鼎中非玉液，鸳鸯谱里失金针。道人欲向诸君说，只恐诸君信未深。
示诸生·其二
作者：陈献章
朝代：明

浮生扰扰白头新，又见人间一度春。尔辈何时宜发愤，老闻夜雨欲伤神。此身天地逢人少，落日江门叫鹤频。为报杨朱莫相笑，孟轲不是褊心人。
示黄昊
作者：陈献章
朝代：明

高明之至，无方不覆。反求诸身，霸柄在手。
社中
作者：陈献章
朝代：明

桑林伐鼓酒如川，秋社钱多春社钱。尽道升平长官好，五风十雨更年年。社屋新成燕子来，山丹未落野棠开。三三两两儿童戏，弄水扳花日几回。社酒开颜一百家，春风先动长官衙。东君也解游人意，红白交开树树花。社日年年会饮同，东原西埭鼓鼕鼕。无人不是桃花面，笑杀河阳树上红。
社中·其一
作者：陈献章
朝代：明

桑林伐鼓酒如川，秋社钱多春社钱。尽道升平长官好，五风十雨更年年。
社中·其三
作者：陈献章
朝代：明

社酒开颜一百家，春风先动长官衙。东君也解游人意，红白交开树树花。
社中·其二
作者：陈献章
朝代：明

社屋新成燕子来，山丹未落野棠开。三三两两儿童戏，弄水扳花日几回。
社中·其四
作者：陈献章
朝代：明

社日年年会饮同，东原西埭鼓鼕鼕。无人不是桃花面，笑杀河阳树上红。
社西村
作者：陈献章
朝代：明

孤村比屋静，疏竹小塘幽。何处还三径，如公也一丘。晚田行布狗，春草散？辀。汲涧谁家女，金樱插满头。结茅依里社，村以社西名。客至惟谈稼，年衰不入城。邻鸡上树宿，水鹤傍人鸣。向晚寻牛去，前冈笛又轰。君家里社西，我家里社东。平分社公雨，不隔马牛风。瓜地妻能种，衣巾俗与同。云边采芝径，高尽玉台峰。社主对诸阡，居庐散百烟。共来乡社会，同乐帝尧年。折花潮没屐，吹笛月随船。偶寻社西去，又赋社西篇。社西逢酒伴，埭北有花枝。讵识愚公意，聊同牧竖嬉。围棋松崦久，度马板桥迟。袖有葳蕤草，还家不告饥。卜筑真何意，施为但自由。乡音还社阮，家业且陂头。野老眠看客，山童坐饮牛。无生知乐否，更为问骷髅。
社西村·其一
作者：陈献章
朝代：明

孤村比屋静，疏竹小塘幽。何处还三径，如公也一丘。晚田行布狗，春草散？辀。汲涧谁家女，金樱插满头。
社西村·其一
作者：陈献章
朝代：明
体裁：五言律诗

孤村比屋静，疏竹小塘幽。何处还三径，如公也一丘。晚田行布狗，春草散�辀。汲涧谁家女，金樱插满头。
社西村·其三
作者：陈献章
朝代：明

君家里社西，我家里社东。平分社公雨，不隔马牛风。瓜地妻能种，衣巾俗与同。云边采芝径，高尽玉台峰。
社西村·其二
作者：陈献章
朝代：明

结茅依里社，村以社西名。客至惟谈稼，年衰不入城。邻鸡上树宿，水鹤傍人鸣。向晚寻牛去，前冈笛又轰。
社西村·其五
作者：陈献章
朝代：明

社西逢酒伴，埭北有花枝。讵识愚公意，聊同牧竖嬉。围棋松崦久，度马板桥迟。袖有葳蕤草，还家不告饥。
社西村·其六
作者：陈献章
朝代：明

卜筑真何意，施为但自由。乡音还社阮，家业且陂头。野老眠看客，山童坐饮牛。无生知乐否，更为问骷髅。
社西村·其四
作者：陈献章
朝代：明

社主对诸阡，居庐散百烟。共来乡社会，同乐帝尧年。折花潮没屐，吹笛月随船。偶寻社西去，又赋社西篇。
神泉八景为饶鉴赋其四赠之 其一 太极涵虚
作者：陈献章
朝代：明

混沌固有初，浑沦本无物。万化自流形，何处寻吾一。
神泉八景为饶鉴赋其四赠之 其三 茶山分香
作者：陈献章
朝代：明

江门白藕花，我榻庐山顶。君若去茶山，茶香复谁领。
神泉八景为饶鉴赋其四赠之 其二 浮螺得月
作者：陈献章
朝代：明

道眼大小同，乾坤一螺寄。东山月出时，我在观溟处。
神泉八景为饶鉴赋其四赠之 其五 九日
作者：陈献章
朝代：明

霜前淡淡花，瓢内深深酒。今日陶渊明，庐山作重九。
神泉八景为饶鉴赋其四赠之 其八 读李评事承芳文
作者：陈献章
朝代：明

著论必无同，乾坤孰此容。人扶周孔教，用世且无功。
神泉八景为饶鉴赋其四赠之 其四 神泉漱玉神泉漱玉神泉漱玉
作者：陈献章
朝代：明

焦明亦是凤，萤焰只疑灯。安得石上泉，为洗世中肓。
神泉八景为饶鉴赋其四赠之·其七
作者：陈献章
朝代：明

歌舞重阳酒，今年犹去年。山中八石榻，榻榻是回仙。
神泉八景为饶鉴赋其四赠之·其六
作者：陈献章
朝代：明

同俗不同俗，山杯映秋菊。仍闻席上歌，不是人间曲。
神泉八景为饶鉴赋其四赠之·太极涵虚
作者：陈献章
朝代：明

混沌固有初，浑沦本无物。万化自流形，何处寻吾一。道眼大小同，乾坤一螺寄。东山月出时，我在观溟处。江门白藕花，我榻庐山顶。君若去茶山，茶香复谁领。焦明亦是凤，萤焰只疑灯。安得石上泉，为洗世中肓。霜前淡淡花，瓢内深深酒。今日陶渊明，庐山作重九。同俗不同俗，山杯映秋菊。仍闻席上歌，不是人间曲。歌舞重阳酒，今年犹去年。山中八石榻，榻榻是回仙。著论必无同，乾坤孰此容。人扶周孔教，用世且无功。
祷雨呈县主丁彦诚
作者：陈献章
朝代：明

峰顶为坛五土升，皇穹端合享精诚。雨声先到玉台寺，云气初蒸绿护屏。野老分钱须一虎，病夫献茗走诸生。年丰我欲招神贶，绝壁高镌令尹名。
福童灌园
作者：陈献章
朝代：明

绾瓶行百步，池在小桥东。抱瓮虽无忝，寒衣却未丰。数畦仍待绿，十趾遂流红。口腹终同及，能无愧此童。
秋中寄兴同前感事韵录寄东所兼呈云谷老隐一笑
作者：陈献章
朝代：明

山人无外事，白首稚儿同。弄水溪堂背，争棋纸局中。盆池秋见月，竹院夜呼风。触事成唐句，狂歌向碧空。
秋兴三首·其一
作者：陈献章
朝代：明

西风振庭木，虚堂夜萧萧。揽衣起步月，归雁双飘飖。天地岂予独，知音不可招。冥心祈有合，怅望空云霄。盛时不得意，衰老徒伤悲。志士曷为尔，载籍多见之。翘首面昆崙，白龙有遗池。振衣一千仞，高咏秋风谁。海上有一士，来往不知年。或就胥靡饭，或投上方眠。游处各有徒，孰谓世情然。饮酒不在醉，弄琴本无弦。借问子为谁，得非鲁仲连。
秋兴三首·其三
作者：陈献章
朝代：明
体裁：古风

海上有一士，来往不知年。或就胥靡饭，或投上方眠。游处各有徒，孰谓世情然。饮酒不在醉，弄琴本无弦。借问子为谁，得非鲁仲连。
秋兴三首·其二
作者：陈献章
朝代：明
体裁：古风

盛时不得意，衰老徒伤悲。志士曷为尔，载籍多见之。翘首面昆崙，白龙有遗池。振衣一千仞，高咏秋风谁。
秋兴三首其一
作者：陈献章
朝代：明
体裁：古风

西风振庭木，虚堂夜萧萧。揽衣起步月，归雁双飘飖。天地岂予独，知音不可招。冥心祈有合，怅望空云霄。
秋坐碧玉楼
作者：陈献章
朝代：明

造次中秋过，商量九日来。诗将秋景淡，菊共老人开。时节陶潜醉，江山宋玉哀。平生沧海意，不受白鸥猜。山中犹远志，小草已人间。不是无经济，谁能断往还。江鱼肥入馔，霜橘绿堆盘。问我心何住，红藤拄杖端。碧玉架云端，朝朝倚玉看。时情膏火里，世事奕棋间。古榻多便静，华簪不博閒。篱根散发醉，又对菊花斑。
秋坐碧玉楼·其一
作者：陈献章
朝代：明

造次中秋过，商量九日来。诗将秋景淡，菊共老人开。时节陶潜醉，江山宋玉哀。平生沧海意，不受白鸥猜。
秋坐碧玉楼·其三
作者：陈献章
朝代：明

碧玉架云端，朝朝倚玉看。时情膏火里，世事奕棋间。古榻多便静，华簪不博閒。篱根散发醉，又对菊花斑。
秋坐碧玉楼·其二
作者：陈献章
朝代：明

山中犹远志，小草已人间。不是无经济，谁能断往还。江鱼肥入馔，霜橘绿堆盘。问我心何住，红藤拄杖端。
秋夕偶成小儿失解聊以慰之
作者：陈献章
朝代：明

崔颢赋诗黄鹤楼，白云黄鹤两悠悠。江山供眼不知老，风月满蓑还是秋。三试吾儿虽失解，一花司马未簪头。何人久抱遗珠恨，黑觜抽成白觜抽。
秋夕偶成明日乡试揭榜
作者：陈献章
朝代：明

缺月不满帘，南窗聊隐几。犹闻户外舂，断续秋风里。犬子试初毕，老妻浪惊喜。滔滔中夜心，四海皆名利。
秋夜楚云台小集赠俞溥
作者：陈献章
朝代：明

新秋有客来信丰，风月此杯聊此同。江山阔幅无人话，六七青袍一病翁。
秋日
作者：陈献章
朝代：明

山河一望仲秋前，枫叶初黄水半川。路上行人不归去，北风吹尔过残年。木犀未发奈莲空，小女来方剪綵工。不信衰荣是天道，觅花无处怨西风。
秋日·其一
作者：陈献章
朝代：明

山河一望仲秋前，枫叶初黄水半川。路上行人不归去，北风吹尔过残年。
秋日·其二
作者：陈献章
朝代：明

木犀未发奈莲空，小女来方剪綵工。不信衰荣是天道，觅花无处怨西风。
秋日东轩漫题
作者：陈献章
朝代：明

离崩匏落不禁秋，卧对萧骚月半钩。彭泽须收三顷秫，菊花无酒笑人不。黄叶纷纷江水流，人间何处不悲秋。江边野老无名姓，笑向沧江任白头。
秋日东轩漫题·其一
作者：陈献章
朝代：明

离崩匏落不禁秋，卧对萧骚月半钩。彭泽须收三顷秫，菊花无酒笑人不。
秋日东轩漫题·其二
作者：陈献章
朝代：明

黄叶纷纷江水流，人间何处不悲秋。江边野老无名姓，笑向沧江任白头。
秋晚
作者：陈献章
朝代：明

皎皎月又缺，鲜鲜菊可收。汀云迷岛屿，山雨落扶留。市有屠牛杌，江连逻吏舟。恐无赊酒处，垂白对清秋。
秋梦
作者：陈献章
朝代：明

山斗英魂在，江湖秋梦深。还将百年泪，滴破一峰心。絮酒熏天地，金牛恨古今。龙泉不挂墓，吾欲殉吾琴。南海五千里，不来庄定山。何由到江北，此会非人间。短短目相属，悠悠心自閒。莫言但是梦，好梦亦云悭。夜来何所梦，洗耳白龙池。秋月下相照，天风高自吹。永持一瓢水，细嚼万年枝。山鬼向我拜，先生是希夷。
秋梦·其一
作者：陈献章
朝代：明

山斗英魂在，江湖秋梦深。还将百年泪，滴破一峰心。絮酒熏天地，金牛恨古今。龙泉不挂墓，吾欲殉吾琴。
秋梦·其三
作者：陈献章
朝代：明

夜来何所梦，洗耳白龙池。秋月下相照，天风高自吹。永持一瓢水，细嚼万年枝。山鬼向我拜，先生是希夷。
秋梦·其二
作者：陈献章
朝代：明

南海五千里，不来庄定山。何由到江北，此会非人间。短短目相属，悠悠心自閒。莫言但是梦，好梦亦云悭。
秋江唤渡
作者：陈献章
朝代：明

何处渡头风浪喧，隔波仙境似桃源。瘦藤倦向人间去，唤得船来便上船。
秋江晚渡
作者：陈献章
朝代：明

扁舟何处渡长津，水阔烟生不见身。莫向西岩敛高楫，天涯时有暮归人。
秋江漫兴
作者：陈献章
朝代：明

能倾瓦？深深酒，不尽秋江短短篇。閒弄孤舟移白日，明开两眼看青天。鸥迁远渚眠何处，云飐高风落此川。野老隔波频问讯，可能无意向神仙。
秋江漫兴
作者：陈献章
朝代：明
体裁：七言律诗

能倾瓦�深深酒，不尽秋江短短篇。閒弄孤舟移白日，明开两眼看青天。鸥迁远渚眠何处，云飐高风落此川。野老隔波频问讯，可能无意向神仙。
秋雨书事寄黄叔仁
作者：陈献章
朝代：明

岭南气候殊中土，七月初穷乃无暑。树杪昼蒙密密云，檐前夜滴丝丝雨。忽闻海上长风生，卷入寒城翳钟鼓。东舍今晨母敛儿，西邻昨夜夫葬妇。人间生死不可期，恸哭苍生奈何许。
种扶留用旧韵
作者：陈献章
朝代：明

轻落藤梢浅打沟，种时须共小迟留。浮生日月供眠外，付与携锄抱瓮休。絜矩工夫但一沟，山中夜雨长扶留。莫教看到诗人眼，千首鸢鱼也未休。
种扶留用旧韵·其一
作者：陈献章
朝代：明

轻落藤梢浅打沟，种时须共小迟留。浮生日月供眠外，付与携锄抱瓮休。
种扶留用旧韵·其二
作者：陈献章
朝代：明

絜矩工夫但一沟，山中夜雨长扶留。莫教看到诗人眼，千首鸢鱼也未休。
种树
作者：陈献章
朝代：明

早雨山泥滑屐牙，瘦藤扶路入云斜。东原绿映西原白，一径松连两径花。寒夜试看残月挂，春风须著短墙遮。江门亦是东门地，我独胡为不种瓜。长日山斋不弄棋，只凭种树遣衰迟。小将梅径分枳壳，不怕松根夺荔枝。带雨烟光春淡泊，隔墙花影昼离披。等閒俗计休相聒，拄杖来看又有诗。
种树·其一
作者：陈献章
朝代：明

早雨山泥滑屐牙，瘦藤扶路入云斜。东原绿映西原白，一径松连两径花。寒夜试看残月挂，春风须著短墙遮。江门亦是东门地，我独胡为不种瓜。
种树·其二
作者：陈献章
朝代：明

长日山斋不弄棋，只凭种树遣衰迟。小将梅径分枳壳，不怕松根夺荔枝。带雨烟光春淡泊，隔墙花影昼离披。等閒俗计休相聒，拄杖来看又有诗。
种梅
作者：陈献章
朝代：明

晚从种树作生涯，十一月梅移带花。根著不随风偃仰，墙低惟信月横斜。梦中山我罗浮到，雪里诗谁处士嘉。君欲寻梅何处是，江门樵路更旁叉。
种蓖麻
作者：陈献章
朝代：明

山渠面面拥蓖麻，锁尽东风一院花。江上行人迷指顾，老夫于此炼丹砂。短檠他夜照书床，一？蓖麻也借光。老去图书收拾尽，只凭香几对羲皇。红朵青条摆弄同，人间无地不春风。莫轻此辈蓖麻子，也在先生药圃中。蓖麻得雨绿成畦，如此风光亦老黎。饮后小庵搜句坐，山禽啼近竹门西。蓖麻绕竹径通云，云里樵歌隔竹闻。手把长镵种春雨，风光吾与老黎分。种子蓖麻合种瓜，青山周折两三家。老夫来搆茅茨毕，别种秋风一径花。
种蓖麻·其一
作者：陈献章
朝代：明

山渠面面拥蓖麻，锁尽东风一院花。江上行人迷指顾，老夫于此炼丹砂。
种蓖麻·其三
作者：陈献章
朝代：明

红朵青条摆弄同，人间无地不春风。莫轻此辈蓖麻子，也在先生药圃中。
种蓖麻·其二
作者：陈献章
朝代：明

短檠他夜照书床，一？蓖麻也借光。老去图书收拾尽，只凭香几对羲皇。
种蓖麻·其二
作者：陈献章
朝代：明
体裁：七言绝句

短檠他夜照书床，一�蓖麻也借光。老去图书收拾尽，只凭香几对羲皇。
种蓖麻·其五
作者：陈献章
朝代：明

蓖麻绕竹径通云，云里樵歌隔竹闻。手把长镵种春雨，风光吾与老黎分。
种蓖麻·其六
作者：陈献章
朝代：明

种子蓖麻合种瓜，青山周折两三家。老夫来搆茅茨毕，别种秋风一径花。
种蓖麻·其四
作者：陈献章
朝代：明

蓖麻得雨绿成畦，如此风光亦老黎。饮后小庵搜句坐，山禽啼近竹门西。
秫坡先生钓台
作者：陈献章
朝代：明

去年尘外访遗踪，亲拜先生旧德容。人物伟然流俗表，一竿台上钓秋风。
秫坡先生钓台
作者：陈献章
朝代：明

少年朝暮钓池傍，嬉戏哦吟送夕阳。却忆子陵台上月，至今千古共流光。
移海棠花
作者：陈献章
朝代：明

小朵轻红带雨香，柔条深翠引风长。道人不是看花客，肯把墙隈借海棠。
程乡学生钟宏求社学记赠之
作者：陈献章
朝代：明

千里来携欠一图，东南村构几模糊。人扶世教何妨切，老向斯文自愧疏。云谷许还徽国主，周溪流到长官居。秋风海上无穷意，也向程乡社学书。
程节妇诗钟氏狂客之女
作者：陈献章
朝代：明

风俗当年坏一丝，直到于今腐烂时。欲论千古纲常事，除是渠家节妇知。
立春日呈丁县尹
作者：陈献章
朝代：明

浮生五十五回逢，青帝来朝驾自东。草色向江先自绿，桃花临路为谁红。高堂满献曾孙酒，小邑初移令尹风。身著斑衣啼又笑，老来真个是儿童。
端阳后一日里人送角黍酒至
作者：陈献章
朝代：明

荷瓢童子问谁家，老妇檐前驻纺车。角黍唤回端午梦，还从艾盏得松花。
筑室
作者：陈献章
朝代：明

垂老无筋力，宁非板筑人。居常只谩过，即事始知贫。海国秋风早，山房夜气新。痴儿解了事，吾坐养吾真。一室无多事，贫家每作难。从来无厚积，况复不能悭。贷粟干知友，营材入远山。三间开土阁，聊得奉慈颜。
筑室
作者：陈献章
朝代：明

辛勤结吾庐，经始算一策。广狭更度量，卑高在平秩。堂以备荐享，阁以邀风日。前榜贞节门，后治渭川室。四垣谢粉饰，牡蛎高为骨。仰瞻势微峻，其间仅容膝。既以储简编，犹堪敛袍笏。是年秋在仲，筮日欣得吉。良友交助余，众工告易毕。把酒对梅花，浩歌新突兀。
筑室·其一
作者：陈献章
朝代：明

垂老无筋力，宁非板筑人。居常只谩过，即事始知贫。海国秋风早，山房夜气新。痴儿解了事，吾坐养吾真。
筑室·其二
作者：陈献章
朝代：明

一室无多事，贫家每作难。从来无厚积，况复不能悭。贷粟干知友，营材入远山。三间开土阁，聊得奉慈颜。
答世卿书
作者：陈献章
朝代：明

报答还山第一书，笔端有眼笑谈馀。行藏付酒君亦醉，兄弟论文我不如。高榻忝同他雨坐，西山刚对此溪居。因君料理安身处，多少人间未结庐。
答丘侍御送酒
作者：陈献章
朝代：明

石斋书本拙，酒力巧相扶。欲报霜台贶，山中一物无。
答丘苏州
作者：陈献章
朝代：明

三年思楚水，尺牍走苏州。沧海疑真迹，黄堂是旧游。辽东忆贺子，广德问周侯。顷日相传报，青天更倚楼。
答吴乐善送菊
作者：陈献章
朝代：明

两茎何处萎霜根，路入庐山不问村。佳节总非前日月，新香犹袅旧龙门。气清天与金行秀，色浅人知土德尊。今日渊明不能领，倒巾檐下弄诗魂。
答周潮州万里
作者：陈献章
朝代：明

今代潮州守，濂溪是一门。乾坤吾道在，岁月此心存。行次天边路，书投海上村。夕愁空伫望，风雨暗高原。
答容彦文见访
作者：陈献章
朝代：明

裹粮縳鸭问庐山，久病劳君每厚颜。若问庐山近来事，重阳过后菊花残。
答廷实有怀见寄
作者：陈献章
朝代：明

白云满中野，此地即衡山。莫拟西来棹，须防失路难。
答张内翰廷祥书括而成诗呈胡希仁提学
作者：陈献章
朝代：明

古人弃糟粕，糟粕非真传。眇哉一勺水，积累成大川。亦有非积累，源泉自涓涓。至无有至动，至近至神焉。发用兹不穷，缄藏极渊泉。吾能握其机，何必窥陈编。学患不用心，用心滋牵缠。本虚形乃实，立本贵自然。戒慎与恐惧，斯言未云偏。后儒不省事，差失毫釐间。寄语了心人，素琴本无弦。
答张梧州书中议李世卿人物庄定山出处熊御史荐剡所及
作者：陈献章
朝代：明

德行文章要两全，乾坤回首二千年。自从孟子七篇后，直到于今有几贤。多病为人未足羞，遍身无病是吾忧。眼中谁是医和手，恨杀刀圭药未投。欲归不归何迟迟，不是孤臣托病时。此是定山最高处，江门渔父却能知。买舟南岳去寻医，七十今年病不支。倾盖独怜熊御史，肺肝今彻野人知。
答张梧州书中议李世卿人物庄定山出处熊御史荐剡所及·其一
作者：陈献章
朝代：明

德行文章要两全，乾坤回首二千年。自从孟子七篇后，直到于今有几贤。
答张梧州书中议李世卿人物庄定山出处熊御史荐剡所及·其三
作者：陈献章
朝代：明

欲归不归何迟迟，不是孤臣托病时。此是定山最高处，江门渔父却能知。
答张梧州书中议李世卿人物庄定山出处熊御史荐剡所及·其二
作者：陈献章
朝代：明

多病为人未足羞，遍身无病是吾忧。眼中谁是医和手，恨杀刀圭药未投。
答张梧州书中议李世卿人物庄定山出处熊御史荐剡所及·其四
作者：陈献章
朝代：明

买舟南岳去寻医，七十今年病不支。倾盖独怜熊御史，肺肝今彻野人知。
答徐侍御索草书
作者：陈献章
朝代：明

寒窗弄笔敢辞难，也得先生一破颜。不要钟王居我右，只传风雅到人间。
答惠州郑别驾惠葛布
作者：陈献章
朝代：明

惠我一疋葛，缝衣笑不奢。赋诗酬别驾，爱酒典邻家。独酌秋风里，浩歌山月斜。醉魂不觉远，卧探惠阳花。
答惠菊
作者：陈献章
朝代：明

玉台山中冬酒熟，玉台氤氲闻紫菊。香帆带雨来山家，九尺一茎纷天葩。主人持酒向花笑，坐下无花诗不妙。近者击壤歌二千，菊花之音如响泉。陈村老人植菊手，玉蕊金华光照牖。世人有眼不识真，爱菊还他晋时人。一瓢酩酊庐山下，万乘之君不得臣。
答文定上人
作者：陈献章
朝代：明

千金帖子忽飞驰，洗手开缄只汗颐。前代昌黎今我是，恍然海上记留衣。神交今在识荆前，再结前生未了缘。果蒙道力相扶起，蚤晚东林对长官。
答文定上人·其一
作者：陈献章
朝代：明

千金帖子忽飞驰，洗手开缄只汗颐。前代昌黎今我是，恍然海上记留衣。
答文定上人·其二
作者：陈献章
朝代：明

神交今在识荆前，再结前生未了缘。果蒙道力相扶起，蚤晚东林对长官。
答无锡诸友
作者：陈献章
朝代：明

碧玉通书久，青天感兴新。江门动秋思，聊因寄远人。
答柯明府
作者：陈献章
朝代：明

终秉循良笔，难逃俗吏媸。不知三考绩，课最竟何须。
答梅侍御见寄
作者：陈献章
朝代：明

群龙盛朝野，弱羽聊山林。行春忽倾盖，对榻山花深。引我一杯水，写君龙唇琴。永言歌大篇，风雅有遗音。乃知鹰鹯气，未惬鸾凤心。王事有驱迫，暮雨别江浔。离情落晚趣，再往三洲吟。何以舒我怀，青天盼遥岑。
答梅绣衣见访
作者：陈献章
朝代：明

一春烟雨暗荆扉，系马怜君共落晖。酒盏香风吹月桂，砚池清露滴？醾。水中郭索嗔皆是，屋上慈乌爱亦非。天道不移人自异，红尘飞上钓鱼矶。
答梅绣衣见访
作者：陈献章
朝代：明
体裁：七言律诗

一春烟雨暗荆扉，系马怜君共落晖。酒盏香风吹月桂，砚池清露滴�醾。水中郭索嗔皆是，屋上慈乌爱亦非。天道不移人自异，红尘飞上钓鱼矶。
答段锦衣惠药
作者：陈献章
朝代：明

药来诗往共谁忙，野老无金与段郎。泉石旌旗俱在眼，不应泉石独膏肓。
答王按治求乃翁挽四绝 其一 乐善堂
作者：陈献章
朝代：明

乐善机应熟，垂声教不穷。江山无尽意，犹在典刑中。
答王按治求乃翁挽四绝 其三 可怡亭
作者：陈献章
朝代：明

此地还成趣，庭柯几度扳。亭中人不见，月照门前山。
答王按治求乃翁挽四绝 其二 月湖别墅
作者：陈献章
朝代：明

水月非无主，长怀别墅秋。湖光一万顷，端为此翁留。
答王按治求乃翁挽四绝 其四 吴山寿藏
作者：陈献章
朝代：明

山隐一抔土，人思百代传。无穷身后事，未若子孙贤。
答王按治求乃翁挽四绝·乐善堂
作者：陈献章
朝代：明

乐善机应熟，垂声教不穷。江山无尽意，犹在典刑中。水月非无主，长怀别墅秋。湖光一万顷，端为此翁留。此地还成趣，庭柯几度扳。亭中人不见，月照门前山。山隐一抔土，人思百代传。无穷身后事，未若子孙贤。
答石阡太守祁致和
作者：陈献章
朝代：明

六年饱读石阡书，习气于今想破除。雪月风花还属我，不曾閒过邵尧夫。
答蒋方伯
作者：陈献章
朝代：明

笔下横斜醉始多，茅笼飞出右军窝。如何更作山阴梦，数纸换公双白鹅。
答送茄瓜
作者：陈献章
朝代：明

两头肥绿压肩斜，五月江园始送瓜。童子近前与翁语，小篮瓜底是新茄。同将形色委人间，窃比高松一鹤閒。口腹累人都未免，茄瓜篮里又诗还。
答送茄瓜
作者：陈献章
朝代：明
体裁：诗

同将形色委人间，窃比高松一鹤闲。
口腹累人都未免，茄瓜篮里又诗还。
答送茄瓜·其一
作者：陈献章
朝代：明
体裁：诗

两头肥绿压肩斜，五月江园始送瓜。童子近前与翁语，小篮瓜底是新茄。
答送茄瓜·其二
作者：陈献章
朝代：明

同将形色委人间，窃比高松一鹤閒。口腹累人都未免，茄瓜篮里又诗还。
答邓督府
作者：陈献章
朝代：明

不见如今五十年，贤关风韵想依然。衰龄我有无穷朽，督府公通第一笺。愿托经纶均岭海，莫辞将相作神仙。孤山鹤啄孤山月，不要诸司费俸钱。
答陈中贵见访
作者：陈献章
朝代：明

积岁江门几度过，不将锦绣薄藤蓑。雪坭鸿爪他年梦，记得渔翁此放歌。
答陈静轩过访
作者：陈献章
朝代：明

公是登堂拜母人，往来不倦拜丘坟。通家无论乡闾旧，八十头颅事事真。
答雪斋先生惠历
作者：陈献章
朝代：明

沧波老父多閒日，碧玉先生著破巾。一榻久便深谷卧，百年长借内台春。新书每用知时令，宠贶多应及里人。鹤舞云飞皆得意，坐看百粤尽归仁。
答马龙惠笔
作者：陈献章
朝代：明

挥毫杀尽山中兔，雪管秋风又到门。入手当为天下技，秃头终瘗水边材。八分墨妙还江浦，科斗书成也状元。思与两贤同把笔，夕阳江郭断离魂。未推贤辈上骚坛，宗庙前头有一门。已近宫墙窥此道，恐如游骑走他村。图书有秘谁先觉，坤复求端我亦元。到得满怀风月在，不妨行坐弄吟魂。
答马龙惠笔·其一
作者：陈献章
朝代：明

挥毫杀尽山中兔，雪管秋风又到门。入手当为天下技，秃头终瘗水边材。八分墨妙还江浦，科斗书成也状元。思与两贤同把笔，夕阳江郭断离魂。
答马龙惠笔·其二
作者：陈献章
朝代：明

未推贤辈上骚坛，宗庙前头有一门。已近宫墙窥此道，恐如游骑走他村。图书有秘谁先觉，坤复求端我亦元。到得满怀风月在，不妨行坐弄吟魂。
筮仕示张诩
作者：陈献章
朝代：明

灯下排蓍十八更，神机我祝敢相轻。一时出处虽当决，半月功名了不争。世事转头常老病，山田计口废春耕。儿童与我添香烛，百拜皇穹祝母龄。
紫菊吟寄林时嘉
作者：陈献章
朝代：明

严霜百卉枯，三径挺秋菊。绿叶明紫英，微风递寒馥。芳情谢桃李，雅望联松竹。怀哉种花人，杳在江一曲。遗我盎中金，南窗伴幽独。时无续骚手，憔悴谁当录。且脱头上巾，茅柴今可漉。
约诸友游圭峰文都报子病不果行
作者：陈献章
朝代：明

西望苍崖意已倾，怪来天道与人情。云头似墨朝垂幕，两脚如丝夜拥绫。三约两违真未信，百忧千算卒无成。相看独有南山老，打硬犹堪逐后生。
纪梦
作者：陈献章
朝代：明

一别三十年，相逢不相识。骨肉为路人，春风泪沾臆。
纪梦
作者：陈献章
朝代：明

偶然嘉惠得邻封，无数金钱出袖中。欲向萱闱谈此梦，隔帘斜月未闻钟。
经悦城
作者：陈献章
朝代：明
体裁：七言律诗

何处庙前江水流，野人于此暂维舟。玲珑竹日冬犹暖，轻薄潭烟晓未收。龙母衣冠终宇宙，悦城钟鼓自春秋。杖头一百青钱在，烦恼嘉鱼不上钩。
经故居
作者：陈献章
朝代：明

到溪田作圃，环堵树为门。老忆先庐在，贫知草座温。三迁时己后，二纪恨空存。旧事无人话，斜晖满故园。
经新会坡亭
作者：陈献章
朝代：明

水绕寒柯雾半笼，游丝轻曳钓船风。三洲览遍题名处，閒向坡亭说长公。
经曝日台
作者：陈献章
朝代：明

何处猿声更断肠，夜闻孤女哭凄凉。泪痕滴著台旁树，纵到春风亦少芳。
经都会故居
作者：陈献章
朝代：明

腊月四日仡归装，舴艇衡寒到石塘。忽见溪边旧环堵，恨随流水绕春长。总角展书溪树根，风光不比洛阳园。碧桃尽属西王母，绿橘先分小弱孙。
经都会故居·其一
作者：陈献章
朝代：明

腊月四日仡归装，舴艇衡寒到石塘。忽见溪边旧环堵，恨随流水绕春长。
经都会故居·其二
作者：陈献章
朝代：明

总角展书溪树根，风光不比洛阳园。碧桃尽属西王母，绿橘先分小弱孙。
经陈氏家庙
作者：陈献章
朝代：明

牡蛎墙高一庙深，缘冈松柏昼阴阴。我家俎豆茅茨下，只少黄金不少心。
经鳄洲
作者：陈献章
朝代：明

夕舫淩大波，北风吹我席。冥冥鳄州烟，宛对君山碧。来雁知天寒，归人看月色。超超尘外心，浩矣周八极。
绝句二首寄缉熙贤友
作者：陈献章
朝代：明

矢心欲解浮名缚，海上林光汝最真。四百峰峦分我半，清风明月两閒人。澄江空为谢家有，春草亦傍他门生。若道诗无工拙句，古今何得有诗评。
绝句二首寄缉熙贤友·其一
作者：陈献章
朝代：明

矢心欲解浮名缚，海上林光汝最真。四百峰峦分我半，清风明月两閒人。
绝句二首寄缉熙贤友·其二
作者：陈献章
朝代：明

澄江空为谢家有，春草亦傍他门生。若道诗无工拙句，古今何得有诗评。
缉熙书中问不报郑宪副提学书因成小诗代简托缉熙达意
作者：陈献章
朝代：明

疏梅瘦竹晚相扶，又见篱根一岁徂。老向往来多不记，平湖平问郑公书。
缉熙至用寄兼素先生韵写怀
作者：陈献章
朝代：明

黄鹂啼破海山春，万里沧溟一片云。童子烧香宾客坐，老妻谋酒隔墙分。閒花坞里藏春色，麋鹿山中失旧群。今夜蒲团空对我，明朝烟艇不随君。草阁春风忽两人，坐临江水看江云。寻常肝肺诗中写，六十头颅镜里分。落絮风惊还著树，行人日出便离群。孤舟远下南京道，望断梅关不见君。
缉熙至用寄兼素先生韵写怀·其一
作者：陈献章
朝代：明

黄鹂啼破海山春，万里沧溟一片云。童子烧香宾客坐，老妻谋酒隔墙分。閒花坞里藏春色，麋鹿山中失旧群。今夜蒲团空对我，明朝烟艇不随君。
缉熙至用寄兼素先生韵写怀·其二
作者：陈献章
朝代：明

草阁春风忽两人，坐临江水看江云。寻常肝肺诗中写，六十头颅镜里分。落絮风惊还著树，行人日出便离群。孤舟远下南京道，望断梅关不见君。
罗一峰挽词
作者：陈献章
朝代：明

今我何敢私一峰，百年公论在儿童。要知此老如君实，更恐前身是孔融。青天白日人千古，五典三纲疏一通。天下何常乏知己，我言刚与定山同。状元文史少微星，翰苑为官谩两京。既有光华争日月，那无描画在丹青。表章细事凭诸老，怅望高风激后生。千秋欲与苏徐并，湖水中央更一亭。芙蓉城下白骡还，更见一峰何处山。晚觉神仙真妄诞，肯留精爽一追攀。高才转盼交游内，元气惊心宇宙间。此日迸空为谁泣，衰龄何意向人寰。
罗一峰挽词·其一
作者：陈献章
朝代：明

今我何敢私一峰，百年公论在儿童。要知此老如君实，更恐前身是孔融。青天白日人千古，五典三纲疏一通。天下何常乏知己，我言刚与定山同。
罗一峰挽词·其三
作者：陈献章
朝代：明

芙蓉城下白骡还，更见一峰何处山。晚觉神仙真妄诞，肯留精爽一追攀。高才转盼交游内，元气惊心宇宙间。此日迸空为谁泣，衰龄何意向人寰。